text:
Muntu kudikumisa sambu yandi me zaba Yehowa (23-26)
9 A kana ntu na mono vandaka masa,Mpi meso na mono nto ya mansanga!+Mono zolaka kudila mpimpa ti mwiniSambu na bantu na mono yina bo me fwa.2 A kana mono vandaka ti kisika ya kulala sambu na muntu ya ke sala nzietelo na ntoto-makanga!Mono zolaka kubikisa bantu na mono mpi kukwenda,Sambu bo yonso kele bantu ya bizumba,+Kimvuka ya bayekudi.3 Bo ke konika baludimi na bo bonso munduki ya tolo-tolo;Kima ke monana mingi na insi+ kele luvunu, kansi kwikama ve.“Bo ke landa kaka kusala mambu ya mbi,Mpi bo ke tudila mono ve dikebi,”+ Yehowa muntu me tuba.4 “Konso muntu, sala keba na nkweno na nge,Mpi kutula ve ntima ata na mpangi na nge.Sambu konso mpangi kele muyekudi,+Mpi konso nkweno kele muntu yina ke kusilaka bantu makambu.+5 Konso muntu ke kusa nkweno na yandi,Mpi muntu mosi ve ke tuba kieleka.Bo me longaka baludimi na bo na kutuba luvunu.+Bo ke kudilembisa na kusala mambu ya mbi.6 Nge ke zinga na kati ya luvunu.Na luvunu na bo, bo me buya kuzaba mono,” Yehowa muntu me tuba.7 Yo yina, Yehowa ya makesa me tuba nde:“Mono ta kumisa bo masa-masa mpi ta meka bo,+Sambu, inki mono lenda sala diaka mwana-nkento ya bantu na mono?8 Ludimi na bo kele tolo-tolo ya ke fwaka bantu yina ke tubaka luvunu.Ti munoko na yandi, muntu ke tubila nkweno na yandi bangogo ya ngemba,Kansi na kati, yandi ke tula mutambu.”9 “Keti mono fwete sambisa bo ve sambu na mambu yai?” Yehowa muntu me tuba.“Keti mono* fwete vutula ve mbi na dikanda ya mutindu yai?+10 Mono ta dila mpi ta vanda na mawa na zulu ya ba- ngumbaMpi mono ta yimba nkunga ya mawa* na banseke ya kele na ntoto-makanga,Sambu bo me yoka yo tiya na mpila nde muntu mosi ve lenda luta kuna,Mpi makelele ya bitwisi ke wakana ve.Bandeke ya zulu mpi bambisi me tina; bo me kwenda.+11 Mono ta kumisa Yeruzalemi kita ya matadi,+ kisika bambwa ya nseke ke lalaka,+Mpi mono ta sala nde bambanza ya Yuda kubikala mpamba, kukonda bantu.+12 Nani kele mayele kibeni sambu na kubakisa diambu yai?Munoko ya Yehowa me tubila nani, sambu yandi tuba yo?Sambu na nki insi me fwa?Sambu na nki yo me pia bonso ntoto-makanga,Na mpila nde muntu mosi ve ke luta kuna?”13 Yehowa vutulaka nde: “Sambu bo me buya nsiku* na mono yina mono tulaka na ntwala na bo, mpi sambu bo me landa yo ve mpi bo me zitisa ve ndinga na mono.14 Kansi, bo landaka bantima na bo+ na ntu-ngolo yonso, mpi bo landaka biteki ya Baale, mutindu batata na bo longaka bo.+15 Yo yina, Yehowa ya makesa, Nzambi ya Izraele, ke tuba nde, ‘Tala, mono ke disa bantu yai nti ya bululu, mpi mono ta nwisa bo masa ya ndikila.+16 Mono ta panza bo na kati ya makanda yina bo ti batata na bo me zaba ve,+ mpi mono ta tinda mbele ya bitumba na nima na bo tii kuna mono ta manisa bo.’+17 Yehowa ya makesa ke tuba nde,‘Beno sala mambu ti mayele ya kubakisa.Beno binga bankento yina ke yimbaka bankunga ya mawa,*+Mpi beno tinda bantu bo binga bankento yina me zaba yo mbote,18 Sambu bo sala nswalu mpi bo dila sambu na beto,Sambu mansanga kukulumuka na meso na betoMpi masa kukulumuka na bikobo ya meso na beto.+19 Sambu bidilu ke wakana katuka na Sioni:+“Beto me fwa kibeni!Nsoni na beto kele mingi kibeni!Sambu beto me bika insi, mpi bo me bwisa banzo na beto.”+20 Beno bankento, beno wa ndinga ya Yehowa.Bika makutu na beno kuwa ndinga ya munoko na yandi.Beno longa bana na beno ya bankento mutindu yai ya kudila,Mpi konso nkento kulonga nkento ya nkaka nkunga yai ya mawa.*+21 Sambu lufwa me kwisa na banela na beto;Yo me kota na banzo-zulu na beto ya kele ti bibaka ya ngoloSambu na kubaka bana na babala-balaMpi baleke ya babakala na babala-bala ya nene.’+22 Tuba, ‘Yehowa me tuba nde:“Bamvumbi ya bantu ta lala bonso nsasa na zulu ya kilanga,Bonso ndonga ya bambuma ya bo me katuka kukatula yina kele na nima ya muntu ya ke katulaka bima na bilanga,Mpi muntu ya kuvukisa yo kele ve.”’”+23 Yehowa ke tuba nde:“Bika muntu ya mayele kudikumisa ve sambu na mayele na yandi;+Bika muntu ya ngolo kudikumisa ve sambu na ngolo na yandi;Mpi bika mvwama kudikumisa ve sambu na bimvwama na yandi.”+24 “Kansi bika muntu yina ke kudikumisa, kudikumisa sambu na diambu yai:Nde yandi kele ti mayele ya kubakisa mambu mbote-mbote mpi yandi me zaba mono,+Nde mono kele Yehowa, Muntu yina ke monisaka zola ya kwikama, mpi lunungu na ntoto,+Sambu mono ke waka kiese na mambu yai,”+ Yehowa muntu me tuba.25 “Tala! Bilumbu ke kwisa,” Yehowa muntu me tuba, “mpi mono ta lomba bantu yonso ya bo me yotisaka kansi ya kele kaka ya kukonda kuyotisa+ na kuvutula munoko,26 Ezipte,+ Yuda,+ Edomi,+ bantu ya Amoni,+ Moabi,+ mpi bantu yonso yina bo me zengaka nsuki na bo yina kele na lweka ya ntu, pene-pene ya dikutu mpi yina ke zingaka na ntoto-makanga;+ sambu bo me yotisaka ve makanda yonso, mpi nzo ya Izraele ya mvimba bo me yotisaka yo ve na ntima.”+


c: text/html

text:
JPS DE CE MERCREDI 02032024
1/ KINSHASA : Mvita to ba nkitu ke luta na Ukrene bantu ndombe mingi ba milongoki ke nionga sambu ba ke pesa bau nzila ve na kukota na ba insi ya kele nfinakani;
2/GOMA: Mabuta ya bantu ba ke natumunaka na binuani me funda Airet sambu mbongo ya bantu ina ke lombaka yau ke lutilaka na allo allo
3/ MBUJI AMYI : Munganga ya centre kisika ba ke sadisaka ba nketo kele na kimbevo na nitu na bau ya kimama ke zabisa ti biongo kele ve, yandi ke lomba luyalu mpe bantu ya ntima mbote na kusadisa/sites/default/files/2022-03/02032022-p-k-journalkikongosoir-00.mp3

robotstxt: allowed

filter: keep


text: 23 Ndinga ya Yehowa kwisilaka mono diaka nde:2 “Mwana ya muntu, kuvandaka ti bankento zole yina vandaka bana ya mama mosi.+3 Bo kumaka bandumba na Ezipte;+ yantika kileke na bo, bo vandaka kusala kindumba. Bantu bweta-bwetaka mabele na bo kuna, mpi bo simba-simbaka mabele na bo ya kimwense.4 Zina ya mbuta vandaka Ohola,* mpi zina ya mpangi na yandi ya nkento vandaka Oholiba.* Bo kumaka ya mono mpi bo butaka bana-babakala mpi bana-bankento. Na yina me tala bazina na bo, Ohola kele Samaria,+ mpi Oholiba kele Yeruzalemi.5 “Ohola yantikaka kusala kindumba+ ntangu yandi vandaka ya mono. Yandi vandaka ti nzala ya ngolo ya kuvukisa nitu ti bantu yina ke zolaka yandi ngolo,+ bantu ya Asiria bayina ke zingaka pene-pene na yandi.+6 Bo vandaka bamfumu ya bambanza yina me lwata bilele ya ble mpi bilandi ya bamfumu—baleke ya babakala yonso ya kitoko ya ke tambulaka na zulu ya bampunda.7 Yandi landaka kusala kindumba ti bana yonso ya kuluta kitoko ya Asiria, mpi yandi kudikumisaka mvindu+ ti biteki ya nzanzi* ya bantu yina yandi vandaka ti nzala ya ngolo ya kuvukisa nitu ti bo.8 Yandi yambulaka ve kindumba yina yandi vandaka kusala na Ezipte, sambu bo lalaka yandi na kileke na yandi, mpi bo simba-simbaka mabele na yandi ya kimwense mpi manisilaka yandi nzala na bo ya ngolo ya kuvukisa nitu.*+9 Yo yina mono pesaka yandi na maboko ya bantu yina vandaka kuzola yandi ngolo, bana ya Asiria,+ bayina yandi vandaka ti nzala ya ngolo ya kuvukisa nitu ti bo.10 Bo monisaka kinkonga na yandi+ na meso ya bantu yonso, bo kangaka bana na yandi ya babakala ti ya bankento,+ mpi bo fwaka yandi ti mbele ya bitumba. Yandi zabanaka na mutindu ya mbi na kati ya bankento mpi bo sambisaka yandi mpi pesaka yandi ndola.11 “Ntangu mpangi na yandi ya nkento Oholiba monaka yo, nzala na yandi ya ngolo ya kuvukisa nitu kumaka diaka ngolo kuluta, ebuna kindumba na yandi kumaka ngolo kuluta yina ya mpangi na yandi ya nkento.+12 Yandi waka nzala ya ngolo ya kuvukisa nitu ti bana ya Asiria+ bayina ke zingaka pene-pene na yandi, bamfumu ya bambanza mpi bilandi ya bamfumu yina lwataka bilele ya lukumu mpi vandaka kutambula na zulu ya bampunda—baleke ya babakala yonso ya kitoko.13 Ntangu yandi kudikumisaka mvindu, mono monaka nde bo yonso zole landaka nzila ya mutindu mosi.+14 Kansi yandi landaka kusala diaka mingi kindumba na yandi. Yandi monaka bifwanisu ya babakala ya bo me sala na kibaka, bifwanisu ya bantu ya Kaldea ya bo me sala ti mukubu ya mbwaki,15 bo me lwata mikaba na luketo na bo, ti batirbani ya ke lela na ba-ntu na bo, bo vandaka kumonana bonso basoda, bo yonso vandaka kumonisa bantu ya Babilonia, bayina me butukaka na insi ya bantu ya Kaldea.16 Yandi yantikaka kuwa nzala ya ngolo ya kuvukisa nitu ti bo kaka na ntangu yandi monaka bo, mpi yandi tindilaka bo binati-nsangu na Kaldea.+17 Yo yina bana ya Babilone landaka kukwisa na mbeto na yandi sambu na kuvukisa nitu ti yandi, mpi bo kumisaka yandi mvindu ti nzala na bo ya ngolo ya kuvukisa nitu.* Ntangu bo kumisaka yandi mvindu imene, yandi* buyaka bo sambu na nzanzi.18 “Ntangu yandi landaka kusala kindumba kukonda kuwa nsoni mpi kusonga kinkonga na yandi+ na meso ya bantu yonso, mono buyaka yandi sambu na nzanzi, kaka mutindu mono* buyaka mpangi na yandi ya nkento sambu na nzanzi.+19 Ebuna yandi landaka kusala kindumba na yandi diaka mingi,+ yandi vandaka kuyibuka bilumbu ya kileke na yandi ntangu yandi vandaka kusala kindumba na insi ya Ezipte.+20 Yandi vandaka kuwa nzala ya ngolo ya kuvukisa nitu ti bo bonso bamakangu ya babakala yina kibakala na bo kele bonso ya mpunda mpi bayina kibakala na bo kele bonso ya mpunda ya bitumba.21 Nge vandaka kuzola mingi mambu ya nsoni yina nge vandaka kusala na kileke na nge na Ezipte+ ntangu bo vandaka kusimba-simba mabele na nge, mabele na nge ya kileke.+22 “Yo yina Oholiba, yai mambu Yehowa Mfumu ya Kuluta Nene me tuba: ‘Tala, mono ke tedimisa bantu yina vandaka kuzola nge,+ bayina nge* buyaka sambu na nzanzi, mpi mono ta baka bo na bandambu yonso+ mpi ta nata bo sambu na kunwanisa nge,23 bana ya Babilone+ mpi bantu yonso ya Kaldea,+ babakala ya Pekodi,+ Shoa mpi Koa, kumosi ti bana yonso ya Asiria. Bo yonso kele baleke ya babakala ya kitoko, bamfumu ya bambanza mpi bilandi ya bamfumu, basoda mpi bantu ya bo me solaka mbote-mbote,* bo yonso ke tambulaka na zulu ya bampunda.24 Bo ta nwanisa nge ti bapusu-pusu ya bitumba ya ke tulaka makelele mpi makulu ya bapusu-pusu, ti kimvuka ya nene ya basoda, ti kitaninu ya nene mpi kitaninu ya fioti,* ti mpu. Bo ta telama na nziunga na nge, mpi mono ta pesa bo nswa ya kusambisa, ebuna bo ta sambisa nge mutindu bo me zola.+25 Mono ta monisila nge nganzi na mono, mpi bo ta sadila nge mambu na makasi na bo. Bo ta zenga mbombo na nge mpi makutu na nge, ebuna bantu na nge yina ta bikala ta bwa na mbele ya bitumba. Bo ta nata bana na nge ya babakala ti bana na nge ya bankento, mpi bantu na nge yina ta bikala tiya ta yoka bo.+26 Bo ta katula nge bilele+ mpi ta botula mayaka na nge ya kitoko.*+27 Mono ta sukisa mambu na nge ya nsoni mpi kindumba na nge,+ yina yantikaka na insi ya Ezipte.+ Nge ta talaka bo diaka ve, mpi nge ta yibuka Ezipte diaka ve.’28 “Yehowa Mfumu ya Kuluta Nene me tuba nde: ‘Tala, mono ke zola kupesa nge na maboko ya bantu yina nge ke mengaka, bayina nge* buyaka sambu na nzanzi.+29 Bo ta sadila nge mambu ti kumenga yonso mpi ta baka bima yonso yina nge salaka ngolo+ sambu na kubaka mpi ta bikisa nge kinkonga na meso ya bantu yonso. Nsoni ya kinkonga ya pite na nge, mambu na nge ya nsoni, mpi kindumba na nge ta monana na meso ya bantu yonso.+30 Bo ta sala nge mambu yai sambu nge landaka makanda bonso nkento ya ndumba,+ sambu nge kudikumisaka mvindu ti biteki na bo ya nzanzi.+31 Nge me landa nzila ya mpangi na nge ya nkento,+ ebuna mono ta tula dikopa na yandi na diboko na nge.’+32 “Yehowa Mfumu ya Kuluta Nene me tuba nde:‘Nge ta nwa dikopa ya nda mpi ya nene ya mpangi na nge ya nkento,+Mpi nge ta kuma kima ya bo ke seka mpi ya bo ke vweza, yina kele mingi na kati ya dikopa.+33 Nge ta lawuka kibeni* malafu mpi ta vanda na mawa ya nene,Dikopa ya kuyituka mpi ya ke bebisaka,Dikopa ya mpangi na nge ya nkento, Samaria.34 Nge ta nwa yo, nge ta manisa yo yonso+ mpi nge ta tatika bipesi na yo ya ntotoMpi na nima tumuna mabele na nge.“Sambu mono muntu me tuba,” Yehowa Mfumu ya Kuluta Nene muntu me tuba.’35 “Yo yina Yehowa Mfumu ya Kuluta Nene me tuba nde: ‘Sambu nge me vila mono mpi nge me vweza mono kibeni,*+ nge ta buka mbuma ya bikalulu na nge ya nsoni mpi ya kindumba na nge.’”36 Ebuna Yehowa tubilaka mono nde: “Mwana ya muntu, keti nge ta sambisa Ohola mpi Oholiba+ mpi ta monisa bo mambu na bo ya nzanzi?37 Bo me sala bizumba,*+ mpi bo kele ti menga na maboko na bo. Bo me sala ve kaka bizumba ti biteki na bo ya nzanzi, kansi bana yina bo butilaka mono, bo me yoka* bo mpi na tiya bonso madia sambu na biteki na bo.+38 Diaka, bo me sala mono mambu yai: Bo kumisaka kisika na mono ya santu mvindu na kilumbu yina mpi bo vwezaka bisabatu na mono.39 Na nima ya kufwa bana na bo bonso bimenga sambu na biteki na bo ya nzanzi,+ bo kwisaka kukota na kisika na mono ya santu sambu na kuvweza yo+ kaka na kilumbu yina. Yai kele mambu yina bo salaka na kati ya nzo na mono.40 Nkutu bo tindaka kinati-nsangu sambu na kubinga babakala na kukwisa katuka na kisika ya ntama.+ Ntangu bo vandaka kukwisa, nge yobilaka mpi pakulaka bima na meso na nge mpi kudikumisaka kitoko ti bima ya ke kumisaka nitu kitoko.+41 Mpi nge vandaka na zulu ya kiti mosi+ ya kitoko ti mesa ya bo tulaka na ntwala na yo,+ mpi nge tulaka ndumbu na mono+ mpi mafuta na mono+ na zulu na yo.42 Makelele ya kimvuka ya bantu yina ke zingaka kukonda kudiyangisa vandaka kuwakana kuna, mpi kuvandaka ti bantu ya ke lawukaka malafu na kati na bo, bayina bo nataka tuka ntoto-makanga. Bo tulaka mitaku na maboko ya bankento mpi bampu ya kimfumu na ba-ntu na bo.43 “Ebuna mono tubaka sambu na yandi, muntu yina me lemba sambu na bizumba nde: ‘Ntangu yai yandi ta landa kusala kindumba na yandi.’44 Yo yina bo landaka kukwenda na yandi, mutindu muntu ke kwendaka na nkento ya ndumba. Yai kele mutindu bo kwendaka na Ohola mpi na Oholiba, bankento ya mambu ya nsoni.45 Kansi bantu ya lunungu ta pesa yandi ndola yina me fwana sambu na bizumba+ mpi menga yina me tiamukaka;+ sambu bo kele bankento ya bizumba, mpi bo kele na menga na maboko na bo.+46 “Yehowa Mfumu ya Kuluta Nene me tuba nde: ‘Basoda ta kwisa kunwanisa bo sambu na kukumisa bo kima ya ke pesa boma mpi bo ta botula bima na bo.+47 Basoda ta losila bo matadi+ mpi ta fwa bo na mbele ya bitumba. Bo ta fwa bana na bo ya babakala ti ya bankento+ mpi bo ta yoka banzo na bo tiya.+48 Mono ta sukisa mambu ya nsoni na insi, mpi bankento yonso ta baka dilongi mpi ta landa ve mambu na beno ya nsoni.+49 Bo ta pesa beno ndola sambu na bikalulu na beno ya nsoni mpi sambu na masumu ya beno me salaka ti biteki na beno ya nzanzi; ebuna beno ta zaba nde mono kele Yehowa Mfumu ya Kuluta Nene.’”+


text:
14 Bankuluntu ya nkaka ya Izraele kwisaka mpi vandaka na ntwala na mono.+2 Ebuna ndinga ya Yehowa kwisilaka mono nde:3 “Mwana ya muntu, bantu yai kele kaka ti lukanu ya kulanda biteki na bo ya nzanzi,* mpi bo me tula kima ya ke budisa sakuba yina ke nataka bantu na kusala disumu. Keti mono fwete pesa bo nzila ya kuyula mono?+4 Ntangu yai, solula ti bo mpi songa bo nde, ‘Yehowa Mfumu ya Kuluta Nene me tuba nde: “Kana muntu mosi ya Izraele kele kaka ti lukanu ya kulanda biteki na yandi ya nzanzi mpi ke tula kima ya ke budisa sakuba yina ke nataka bantu na kusala disumu ebuna na nima yandi kwisa kuyula mbikudi, mono Yehowa, mono ta pesa yandi mvutu mbote-mbote na kuwakana ti biteki na yandi mingi ya nzanzi.5 Mono ta sala nde ntima ya nzo ya Izraele kuvanda na boma ya ngolo* sambu bo yonso me tina mono mpi me landa biteki na bo ya nzanzi.”’+6 “Yo yina songa nzo ya Izraele nde, ‘Yehowa Mfumu ya Kuluta Nene me tuba nde: “Beno kwisa kuvutuka, beno yambula biteki na beno ya nzanzi, mpi beno katula baluse na beno na mambu na beno yonso ya mbi.+7 Kana muntu mosi ya Izraele to munzenza mosi ya ke zingaka na Izraele kukabwana ti mono mpi kele ti lukanu ya kulanda biteki na yandi ya nzanzi, ebuna yandi tula kima ya ke budisa sakuba yina ke nataka bantu na kusala disumu mpi na nima yandi kwisa kuyula mbikudi na mono,+ mono Yehowa, ta pesa yandi mvutu mono mosi.8 Mono ta buya muntu yina mpi ta sala nde yandi kuma kidimbu ya ke kebisa mpi kingana, mpi mono ta katula yandi na kati ya bantu na mono;+ ebuna beno ta zaba nde mono kele Yehowa.”’9 “‘Kansi kana bo kusa mbikudi mpi yandi pesa mvutu, yo kele mono, Yehowa, muntu me kusa mbikudi yina.+ Ebuna mono ta tandula diboko na mono sambu na kupesa yandi ndola mpi ta katula yandi na kati ya bantu na mono Izraele.10 Bo ta nata kifu na bo; kifu ya muntu yina ke yula ta vanda kiteso mosi ti kifu ya mbikudi yina,11 sambu nzo ya Izraele kubika kuyungana-yungana ntama ti mono mpi kubika kudikumisa mvindu na mambu na bo yonso ya mbi. Ebuna bo ta vanda bantu na mono, mpi mono ta vanda Nzambi na bo,’+ Yehowa Mfumu ya Kuluta Nene muntu me tuba.”12 Ndinga ya Yehowa kwisilaka mono diaka nde:13 “Mwana ya muntu, kana insi mosi kusala disumu na meso na mono mpi kusala mambu kukonda kwikama, mono ta tandula diboko na mono sambu na kunwanisa yo mpi ta bebisa kima na yo yina ke pesaka yo madia,*+ ebuna mono ta tinda nzala na insi yina+ mpi ta fwa muntu ti mbisi na kati na yo.”+14 “‘Ata kana babakala yai tatu—Noa,+ Daniele,+ mpi Yobi+—vandaka na kati na yo, bo zolaka kudigulusa kaka bo mosi* sambu na lunungu na bo,’+ Yehowa Mfumu ya Kuluta Nene muntu me tuba.”15 “‘To yindula nde mono sala na mpila nde bambisi ya makasi ya mfinda kuluta na insi yina ebuna yo fiotuna bantu na yo* mpi kukumisa yo ntoto ya mpamba kukonda muntu ya kuluta na kati na yo sambu na bambisi yina ya mfinda.+16 Ya kieleka mutindu mono kele na luzingu,’ Yehowa Mfumu ya Kuluta Nene muntu me tuba, ‘ata kana babakala yai tatu vandaka na kati na yo, bo zolaka kugulusa ve bana na bo ya babakala to bana na bo ya bankento; bo zolaka kudigulusa kaka bo mosi, mpi insi zolaka kubikala mpamba.’”17 “‘To yindula nde mono nata mbele ya bitumba sambu na kunwanisa insi yina+ mpi kutuba nde: “Bika nde mbele ya bitumba kuluta na insi yina,” mpi mono katula muntu ti mbisi na kati na yo,+18 ata kana babakala yai tatu vandaka na kati na yo, ya kieleka mutindu mono kele na luzingu,’ Yehowa Mfumu ya Kuluta Nene muntu me tuba, ‘bo zolaka kugulusa ve bana na bo ya babakala to bana na bo ya bankento; bo zolaka kudigulusa kaka bo mosi.’”19 “‘To yindula nde mono tinda kipupa na insi yina,+ mono wila yo makasi mpi mono fwa muntu ti mbisi na kati na yo,20 ata kana Noa,+ Daniele,+ mpi Yobi+ vandaka na kati na yo, ya kieleka mutindu mono kele na luzingu,’ Yehowa Mfumu ya Kuluta Nene muntu me tuba, ‘bo zolaka kugulusa ve bana na bo ya babakala to bana na bo ya bankento; bo zolaka kudigulusa kaka bo mosi* sambu na lunungu na bo.’”+21 “Yehowa Mfumu ya Kuluta Nene me tuba nde: ‘Yo ta vanda mutindu yina ntangu mono ta tinda bandola na mono iya*+—mbele ya bitumba, nzala, mbisi ya mfinda ya makasi, mpi kipupa+—na Yeruzalemi sambu na kufwa muntu ti mbisi na kati na yo.+22 Kansi, ndambu ya bantu yina ta bikala na kati ta guluka mpi bo ta basisa bo,+ yo vanda bana-babakala to bana-bankento. Bo ke kwisa kisika beno kele, mpi ntangu beno ta mona banzila na bo ti bisalu na bo, yo ta lembika beno kibeni na mpasi yina mono nataka na Yeruzalemi, sambu na mambu yonso yina mono salaka yo.’”23 “‘Bo ta lembika beno ntangu beno ta mona banzila na bo ti bisalu na bo, ebuna beno ta zaba nde kana mono salaka mambu yina yo lombaka nde mono sala yo,+ yo vandaka ve kukonda kikuma,’ Yehowa Mfumu ya Kuluta Nene muntu me tuba.”
Banoti na nsi ya lutiti
^ Ngogo ya Kiebreo ya bo me sadila awa lenda vanda na kuwakana ti ngogo “tufi” mpi bo me sadila yo sambu na kuvweza.
^ Na kisina, “nde boma ya ngolo kusimba nzo ya Izraele na ntima na bo.”
^ Na kisina, “ta zenga banti na yo ya mampa.” Yo ke monana bonso nde yo ke tubila banti yina bo vandaka kusadila sambu na kubumba mampa.


text:
Bangogo ya Luyantiku
Biblia ya Santu kele nsangu yina Nzambi me sonikilaka beto yonso. Beto fwete longuka yo sambu beto zaba Munkwa na yo. (Yoane 17:3; 2 Timoteo 3:16) Na kati ya Biblia, Yehowa Nzambi ke zabisaka lukanu na yandi sambu na bantu mpi sambu na ntoto yai ya bo ke zingaka.—Kuyantika 3:15; Kusonga 21:3, 4.
Mukanda ya nkaka ve ke sadisaka bantu mingi na luzingu bonso Biblia. Biblia ke sadisaka beto na kumonisa bikalulu ya Yehowa, mu mbandu, zola, kulolula, mpi mawa. Yo ke pesaka bantu kivuvu mpi yo ke sadisaka bo na kukanga ntima ata na bampasi ya ngolo kibeni. Mpi yo ke landa kumonisa pwelele mambu ya nsi ntoto yai yina ke wakana ve ti luzolo ya kukuka ya Nzambi.—Nkunga 119:105; Baebreo 4:12; 1 Yoane 2:15-17.
Na luyantiku, bo sonikaka Biblia na Kiebreo, na Kiarameye, mpi na Kigreki; bo me balulaka yo na mvimba to na ndambu na bandinga kiteso ya 2 600. Yo kele mukanda yina bo me balulaka mpi me kabulaka mingi kuluta mikanda yonso na luzingu ya bantu. Yo fwete vanda kaka mutindu yina. Mbikudulu mosi ya Biblia ke tuba nde: “Bo ta samuna nsangu yai ya mbote ya Kimfumu [nsangu ya mfunu yina kele na Biblia] na ntoto ya mvimba sambu na kuta kimbangi na makanda yonso, ebuna na nima nsuka ta kwisa.”—Matayo 24:14.
Sambu beto bakisaka mfunu ya nsangu ya Biblia, lukanu na beto vandaka ya kubasisa mbalula yina kele kaka ve ya kwikama na masonama ya kisina kansi yina kele mpi pwelele mpi mpasi ve na kutanga. Masolo yai ya kele na Bangindu ya Ngika “Minsiku ya Kubalula Biblia,” “Mambu ya Nene ya Mbalula Yai,” mpi “Mutindu Biblia Kuminaka Beto” ke tubila ndambu ya minsiku ya kubalula mikanda yina beto landaka, mpi mwa bantendula ya mambu ya nene ya mbalula yai.
Bantu yina ke zolaka Yehowa mpi ke sambilaka yandi kele na mfunu ya Ndinga ya Nzambi, yina bo me balula na mutindu ya sikisiki mpi ya bo lenda bakisa. (1 Timoteo 2:4) Yo yina, beto me basisa mbalula yai na Kikongo, na kuwakana ti lukanu na beto ya kubalula Mbalula ya Nsi-Ntoto ya Mpa na bandinga mingi. Beto kele ti kivuvu mpi beto ke samba nde, beno bantu yina ke tanga yo, beno ta baka mambote na Masonuku ya Santu ntangu beno ke sala ngolo na ‘kusosa Nzambi, mpi kumona yandi kibeni.’—Bisalu 17:27.
Komite ya Biblia—Mbalula ya Nsi-Ntoto ya Mpa
Augusti 2013


text: 60 “O nkento, telama,+ mwanga nsemo, sambu nsemo na nge me kwisa.Nkembo ya Yehowa ke sema na zulu na nge.+2 Sambu, tala! mudidi ta fika ntotoMpi mpimpa ya ngolo ta fika makanda;Kansi Yehowa ta sema na zulu na nge,Mpi nkembo na yandi ta monana na zulu na nge.3 Makanda ta kwenda kisika nsemo na nge kele+Mpi bantotila+ kisika lukumu na nge ya ke sema kele.*+4 Lutisa meso na nge ndambu na ndambu, mpi tala!Bo yonso me vukana kisika mosi; bo ke kwisa kisika nge kele.Bana na nge ya babakala ke katuka ntama mpi ke landa na kukwisa,+Mpi bana na nge ya banke- nto, ya bo ke nata.+5 Na ntangu yina nge ta mona mpi ta kuma na kiese ya mingi,+Mpi ntima na nge ta bula mpi ta fuluka na kiese,Sambu bo ta natila nge kimvwama ya nzadi-mungwa;Bimvwama ya makanda ta kwisa na nge.+6 Bimvuka ya bashamo ta fuluka na insi na nge,*Bana ya bashamo ya babakala ya Madiani mpi ya Efa.+Bantu yonso ya Sheba—bo ta kwisa;Bo ta nata wolo mpi ndumbu ya mpembe.Bo ta samuna lukumu ya Yehowa.+7 Bimvuka yonso ya mameme ya Kedare+ ta vukana kisika nge kele.Mameme ya babakala ya Nebayoti+ ta sadila nge.Bo ta kwisa na zulu ya mesa-kimenga na mono mpi bo ta ndima bo,+Mpi mono ta kumisa nzo na mono ya nkembo* kitoko.+8 Bantu yai kele banani ya ke pumbuka na zulu bonso matuti,Bonso bapizio ya ke vutuka na banzo na bo?*9 Sambu bisanga ta tula kivuvu na mono;+Bamaswa ya Tarsisi kele na ntwala,*Sambu na kubaka bana na nge ya babakala ntama mpi kukwisa kunata bo,+Ti arza na bo mpi wolo na bo,Na zina ya Yehowa Nzambi na nge mpi na Santu ya Izraele,Sambu yandi ta pesa nge nkembo.*+10 Banzenza ta tunga bibaka na nge,Mpi bantotila na bo ta sadila nge,+Sambu mono ke bula nge na makasi na mono,Kansi na ntima na mono ya mbote,* mono ta wila nge mawa.+11 Bakielo na nge ya nene ta vanda ntangu yonso ya kukangula;+Bo ta kangaka yo ve yo vanda na ntangu to na mpimpa,Sambu na kunatila nge bimvwama ya makanda,Mpi bantotila na bo ta baka ntwala.+12 Sambu konso dikanda mpi konso kimfumu yina ta sadila nge ve ta fwa,Mpi bo ta bebisa makanda kibeni.+13 Nkembo ya Libani ta kwisa kisika nge kele,+Kumosi ti nti ya yenevriye, nti ya frene, mpi nti ya sipre,+Sambu na kukumisa kisika na mono ya santu kitoko;Mono ta pesa nkembo na kisika ya makulu na mono.+14 Bana ya bantu yina niokulaka nge ta kwisa mpi ta fukama na ntwala na nge;Bantu yonso yina ke sadila nge mambu kukonda luzitu fwete fukama na makulu na nge,Mpi bo ta binga nge mbanza ya Yehowa,Sioni ya Santu ya Izraele.+15 Na kisika nde bo yambula nge mpi bo menga nge, kukonda muntu ya kuluta kuna,+Mono ta kumisa nge nto ya lulendo ya mvula na mvula,Kikuma ya kuvanda na kiese na bandonga yonso ya bantu.+16 Ebuna nge ta nwa miliki* ya makanda,+Nge ta nwa mabele ya bantotila;+Mpi nge ta zaba kibeni nde mono, Yehowa, mono kele Ngulusi na nge,Mpi nde Muntu ya Ngolo ya Yakobi kele Muntu ya ke sumba nge diaka.+17 Na kisika ya kwivre mono ta nata wolo,Mpi na kisika ya kibende mono ta nata arza,Na kisika ya dibaya, kwivre,Mpi na kisika ya matadi, kibende;Ebuna mono ta tula ngemba sambu yo vanda bankengi na ngeMpi lunungu sambu yo vanda bantu yina ke pesaka nge kisalu.+18 Bo ta waka diaka ve ata fioti mambu ya nku na insi na ngeTo kufwa mpi kubeba na kati ya bandilu na nge.+Mpi nge ta binga bibaka na nge Luguluku+ mpi bakielo na nge Lukumu.19 Sambu na nge ntangu ta vanda diaka ve nsemo na mwini,Kusema ya ngonda mpi ta pesa nge diaka ve nsemo,Sambu Yehowa ta kuma nsemo ya kimakulu+ sambu na nge,Mpi Nzambi na nge ta vanda kitoko na nge.+20 Ntangu na nge ta dinda diaka ve,Ngonda na nge mpi ta kota diaka ve,Sambu Yehowa ta kuma nsemo ya kimakulu+ sambu na nge,Mpi bilumbu ya mawa na nge ta suka.+21 Bantu na nge yonso ta vanda bantu ya lunungu;Bo ta baka insi kimakulu.Bo kele kimenina yina mono kunaka,Kisalu ya maboko na mono,+ sambu mono kuma kitoko.+22 Bantu fioti ta kuma difundaMpi dikanda ya fioti ta kuma dikanda ya ngolo.Mono mosi, Yehowa, ta sala yo nswalu na ntangu na yo.”


text: 2 “Sonikila wanzio+ ya dibundu yina kele na Efezo+ nde: Muntu yina me simba bambwetete nsambwadi na diboko na yandi ya kitata mpi yina ke tambula na kati ya bima ya wolo nsambwadi ya kutudila minda,+ ke tuba nde:2 ‘Mono me zaba bisalu na nge, kisalu na nge ya ngolo, ti kukanga-ntima na nge, mpi nde nge lenda ndima ve bantu ya mbi, mpi nde nge me mekaka bantu yina ke tubaka nde bo kele bantumwa,+ kansi bo kele bantumwa ve, mpi nge me monaka nde bo kele bantu ya luvunu.3 Nge ke kangaka mpi ntima, nge me kwaminaka sambu na zina na mono,+ mpi nge me lembaka ve.+4 Kansi, mono ke mona nge mbi na diambu yai: Nge me bikisaka zola yina nge vandaka na yo ntete.5 “‘Yo yina, yibuka kisika yina nge vandaka na ntwala nde nge bwa, balula ntima,+ mpi sala bisalu yina nge vandaka kusala ntete. Kana ve, mono ta kwisa na nge, mpi mono ta katula kima na nge ya kutudila mwinda+ na kisika na yo, katula kaka kana nge balula ntima.+6 Kansi, nge kele ti diambu yai ya mbote: nge ke mengaka bisalu ya ka-dibundu ya Nikola,+ yina mono mpi ke mengaka.7 Bika muntu yina kele ti makutu kuwa mambu yina mpeve ke tuba na mabundu:+ Muntu yina ta nunga,+ mono ta pesa yandi nswa ya kudia bambuma ya nti ya luzingu,+ yina kele na paladisu ya Nzambi.’8 “Sonikila wanzio ya dibundu yina kele na Simirne nde: ‘Muntu ya Ntete mpi Muntu ya Nsuka,’+ yina fwaka mpi vutukaka na luzingu, ke tuba nde:+9 ‘Mono me zaba bampasi na nge mpi kinsukami na nge—kansi nge kele mvwama+—mpi kuvweza ya bantu yina ke kudibingaka Bayuda, kisi bo kele ve Bayuda, kansi bo kele sinagoga ya Satana.+10 Kuwa boma ve sambu na mambu yina nge ke zola kukutana ti yo.+ Wa! Diabulu ta landa kulosa bantu ya nkaka na kati na beno na boloko sambu beno mekama mbote-mbote, mpi beno ta mona mpasi bilumbu kumi. Vanda ya kwikama tii na lufwa, ebuna mono ta pesa nge mpu ya kimfumu ya luzingu.+11 Bika muntu yina kele ti makutu kuwa+ mambu yina mpeve ke tuba na mabundu: Muntu yina ta nunga,+ lufwa ya zole ta sala yandi mbi ve ata fioti.’+12 “Sonikila wanzio ya dibundu yina kele na Pergame nde: Muntu yina kele ti mbele ya bitumba ya bo me tula makasi, ya nda, mpi ya makasi zole,+ ke tuba nde:13 ‘Mono me zaba kisika nge ke zingaka, disongidila, kisika kiti ya kimfumu ya Satana kele; kansi nge ke simba kaka ngolo zina na mono,+ mpi nge buyaka ve lukwikilu yina nge kele na yo na mono+ ata na bilumbu ya Antipasi, mbangi na mono ya kwikama,+ yina bo fwaka+ na lweka na beno, kisika Satana ke zingaka.14 “‘Ata mpidina, mono ke mona nge mbi na mwa mambu yai: Nge kele kuna ti bantu yina ke landaka malongi ya Balami,+ yina longaka Balaki+ na kutula kima ya ke budisa sakuba na ntwala ya bana ya Izraele, sambu bo dia bima yina bo pesaka bimenga na biteki mpi bo sala pite.*+15 Mutindu mosi, nge mpi nge kele ti bantu yina ke landaka malongi ya ka-dibundu ya Nikola.+16 Yo yina, balula ntima. Kana ve, mono ke kwisa nswalu na nge, ebuna mono ta nwanisa bo ti mbele ya bitumba ya nda ya munoko na mono.+17 “‘Bika muntu yina kele ti makutu kuwa mambu yina mpeve ke tuba na mabundu:+ Muntu yina ta nunga,+ mono ta pesa yandi ndambu ya mana ya bo me bumbaka,+ mpi mono ta pesa yandi ditadi ya mpembe, mpi na zulu ya ditadi yina bo me sonikaka zina mosi ya mpa yina ata muntu mosi ve me zaba, katula kaka muntu yina ke baka yo.’18 “Sonikila wanzio ya dibundu yina kele na Tiatira+ nde: Mwana ya Nzambi, yina kele ti meso bonso tiya ya ke pela,+ mpi yina makulu na yandi kele bonso kwivre ya bunkete,+ ke tuba nde:19 ‘Mono me zaba bisalu na nge, zola na nge, lukwikilu na nge, kisalu na nge, mpi kukanga-ntima na nge, mpi nde bisalu na nge ya ntangu yai kele mingi kuluta yina nge salaka ntete.20 “‘Ata mpidina, mono ke mona nge mbi na diambu yai: Nge ke ndima nkento yai Yezabele,+ yina ke kudibingaka mbikudi; yandi ke longa mpi ke kusa bampika na mono na kusala pite*+ mpi na kudia bima yina bo me pesaka bimenga na biteki.21 Mono pesaka yandi ntangu sambu yandi balula ntima, kansi yandi ke zola ve kubalula ntima na pite* na yandi.22 Wa! Mono ke zola kulosa yandi na mbeto ya maladi, mpi kulosa bantu yina ke sala bizumba ti yandi na mpasi ya nene, katula kaka kana bo balula ntima na bisalu yina yandi pusaka bo na kusala.23 Mono ta fwa bana na yandi ti maladi yina ke fwaka, ebuna mabundu yonso ta zaba nde mono kele muntu yina ke fimpaka bangindu ya kati kibeni* mpi ntima, mpi mono ta pesa konso muntu na kati na beno na kutadila bisalu na yandi.+24 “‘Kansi, mono ke tubila beno bantu ya nkaka yina kele na Tiatira, bantu yonso yina ke landa ve malongi yai, bantu yina me zaba ve mambu ya bo ke bingaka “mambu ya mudindu ya Satana”:+ Mono ke tula ve kizitu ya nkaka na zulu na beno.25 Kansi, beno simba ngolo mambu yina beno kele na yo tii kuna mono ta kwisa.+26 Mpi muntu yina ta nunga mpi ta landa bisalu na mono tii na nsuka, mono ta pesa yandi kiyeka na zulu ya makanda,+27 mpi yandi ta gungula bantu ti nti ya kibende+ ebuna bo ta pasuka bonso mabungu ya ntoto, mutindu mono me bakaka kiyeka na Tata na mono.28 Mpi mono ta pesa yandi mbwetete ya suka.+29 Bika muntu yina kele ti makutu kuwa mambu yina mpeve ke tuba na mabundu.’


text:
JPS SOIR DE CE MARDI 01032022
1/KINSHASA: Mvita ke luta na Ukrenne nkangu ya africa ya kele kuna ke nionga sambu na lusua suanu ba ke sala mbala mingi na kumanga kupesa bau nzila ya kubasika na insi ina
2/KINSHASA : Mvula ya nene me noka bubu awa na kinshasa bantu iya ya dibuta mosi me fwa na quartier ndanu communa ya limete, yau me salama mpe na ba commune mingi ya kinshasa
3/KANANGA: Bantu nana me fwa bau nionso ba nketo vuandaka zengisa maza lulua sambu na kwenda teka bima na bau ya bilanga, maza natumunaka bau na ndemba , ba nzutu na bau me monana ntete ve/sites/default/files/2022-03/01032022-k-p-journalkikongosoir-00.mp3


text: 7 Ntangu yandi manisaka kutuba mambu yina yandi zolaka kusonga bantu, yandi kotaka na Kapernaumi.2 Mpika ya mfumu mosi ya basoda, yina mfumu yina vandaka kuzola mingi, vandaka kubela ngolo mpi yo bikalaka fioti nde yandi fwa.+3 Ntangu yandi waka nsangu ya Yezu, yandi tindaka bankuluntu ya nkaka ya Bayuda sambu na kulomba yandi na kukwisa kubelula mpika na yandi.4 Bo kwisaka kisika Yezu vandaka mpi bo yantikaka kubondila yandi ngolo nde: “Yandi me fwana nde nge sadila yandi diambu yai,5 sambu yandi ke zolaka dikanda na beto mpi yandi muntu tungaka sinagoga na beto.”6 Yezu kwendaka ti bo. Kansi ntangu yandi kumaka pene-pene ya nzo, mfumu ya basoda tindaka banduku sambu na kusonga yandi nde: “Mfumu, kudiyangisa ve, sambu mono me fwana ve na kukotisa nge na nzo na mono.+7 Yo yina mono monaka nde mono me fwana ve na kukwisa na nge. Kansi tuba ngogo mosi sambu nsadi na mono kubeluka.8 Sambu mono mpi kele ti bamfumu na zulu na mono, mono kele ti basoda yina kele na nsi ya kiyeka na mono; mono ke tubaka na soda mosi nde, ‘Kwenda!’ mpi yandi ke kwendaka, mpi na soda ya nkaka nde, ‘Kwisa!’ mpi yandi ke kwisaka, mpi na mpika na mono nde, ‘Sala diambu yai!’ mpi yandi ke salaka yo.”9 Ntangu Yezu waka mambu yai, yandi yitukaka sambu na yandi, mpi yandi balukaka na ndambu ya kimvuka ya bantu yina vandaka kulanda yandi mpi tubaka nde: “Mono ke tubila beno nde, mono me mona ve lukwikilu ya nene ya mutindu yai ata na Izraele.”+10 Ntangu bantu yina yandi tindaka vutukaka na nzo, bo monaka mpika yina me beluka.+11 Ntangu fioti na nima, yandi kwendaka na mbanza mosi, zina na yo Naini; balongoki na yandi mpi kimvuka mosi ya nene ya bantu vandaka kukwenda ti yandi.12 Ntangu yandi kumaka pene-pene ya kielo ya mbanza, yandi monaka bo ke kwisa kunata muntu mosi yina fwaka, mwana mosi kaka* ya mama na yandi.+ Diaka, mama yina vandaka mufwidi. Kimvuka mosi ya nene ya bantu ya mbanza yina vandaka mpi ti yandi.13 Ntangu Mfumu monaka mama yina, yandi wilaka yandi mawa,+ mpi yandi tubilaka mama yina nde: “Bika kudila.”+14 Yandi pusanaka mpi simbaka mbeto ya bo tulaka mvumbi,* ebuna bantu yina vandaka kunata yo telamaka. Na nima yandi tubaka nde: “Mwana-bakala, mono ke tubila nge nde, telama!”+15 Ebuna muntu yina fwaka telamaka mpi yantikaka kutuba, mpi Yezu pesaka yandi na mama na yandi.+16 Boma simbaka bo yonso, mpi bo yantikaka kupesa Nzambi nkembo nde: “Mbikudi mosi ya nene me basika na kati na beto,”+ mpi “Nzambi me tudila bantu na yandi dikebi.”+17 Mpi nsangu ya diambu yai ya me tala Yezu panzanaka na Yudea ya mvimba mpi na ndambu yina yonso.18 Balongoki ya Yoane songaka yandi mambu yai yonso.+19 Yo yina Yoane bingaka balongoki na yandi zole mpi yandi tindaka bo na Mfumu sambu na kuyula yandi nde: “Keti nge kele Muntu yina ke kwisa,+ to keti beto fwete vingila muntu ya nkaka?”20 Ntangu bantu yina kumaka kisika yandi vandaka, bo tubaka nde: “Yoane Mbotiki me tinda beto sambu na kuyula nge nde, ‘Keti nge kele Muntu yina ke kwisa, to keti beto fwete vingila muntu ya nkaka?’”21 Na ntangu yina, yandi belulaka bantu mingi yina vandaka ti bimbefo,+ bamaladi ya ngolo, mpi bampeve ya mbi; yandi pesaka bifwa-meso mingi dibaku ya kumona.22 Yandi vutudilaka bo nde: “Beno kwenda kuzabisa Yoane mambu yina beno me mona mpi me wa: Bifwa-meso ke mona,+ bantu ya makulu-kifu ke tambula, bantu yina kele na maladi ya lepre ke kuma bunkete, bifwa-makutu ke wa,+ bafwa ke futumuka, mpi bo ke zabisa bansukami nsangu ya mbote.+23 Kiese na muntu yina ke mona ve kikuma ya kubula sakuba sambu na mono.”+24 Ntangu binati-nsangu ya Yoane kwendaka, Yezu yantikaka kutubila bimvuka ya bantu sambu na Yoane nde: “Beno basikaka sambu na kutala inki na ntoto-makanga? Lukengi mosi ya ke nikana-nikana na mupepe?+25 Ebuna, beno basikaka sambu na kutala inki? Muntu mosi ya me lwata bilele ya ntalu?*+ Bantu yina ke lwataka bilele ya kitoko mpi ke zingaka na kimvwama ke vandaka na banzo ya bantotila.26 Kansi, beno basikaka sambu na kutala nki? Mbikudi? Ya kieleka, mono ke tubila beno nde, yandi me luta nkutu mbikudi.+27 Yai muntu yina bo sonikaka sambu na yandi nde: ‘Tala! Mono ke tinda kinati-nsangu na mono na ntwala na nge,* mpi yandi ta yidika nzila na nge na ntwala na nge.’+28 Mono ke tubila beno nde, na kati ya bantu yina me butukaka na bankento, kele ve ti muntu me luta Yoane na nene, kansi muntu ya fioti na Kimfumu ya Nzambi kele nene kuluta yandi.”+29 (Ntangu bantu yonso mpi bakalaki ya mpaku waka mambu yai, bo tubaka nde Nzambi kele muntu ya lunungu, sambu bo botikaka bo na mbotika ya Yoane.+30 Kansi Bafarize mpi bantu yina zabaka Nsiku mbote-mbote vwezaka ndongisila* yina Nzambi pesaka bo,+ sambu Yoane botikaka bo ve.)31 “Ti nani mono fwete fwanisa bantu ya ndonga yai, mpi bo kele bonso banani?+32 Bo kele bonso bana ya fioti yina me vanda na zandu mpi yina ke tuba bo na bo na ndinga ya ngolo nde: ‘Beto budilaka beno musembu, kansi beno kinaka ve; beto yimbaka bankunga ya mawa, kansi beno dilaka ve.’33 Mutindu mosi, Yoane Mbotiki kwisaka, yandi ke dia ve mampa mpi ke nwa ve vinu,+ kansi beno ke tuba nde: ‘Yandi kele ti demo.’34 Mwana ya muntu me kwisa, yandi ke dia mpi ke nwa, kansi beno ke tuba nde: ‘Tala! Muntu ya ke diaka mbiki mpi ya ke nwaka vinu mingi, nduku ya bakalaki ya mpaku mpi ya bansumuki!’+35 Kansi, mayele ke monanaka ya lunungu na bana na yo yonso.”+36 Mufarize mosi vandaka kulomba yandi na kukwenda kudia ti yandi. Yo yina yandi kotaka na nzo ya Mufarize yina mpi vandaka na mesa.37 Kansi nkento mosi yina zabanaka na mbanza nde yandi kele nsumuki waka nde Yezu vandaka kudia na nzo ya Mufarize yina, mpi yandi nataka mulangi ya albatre ya mafuta ya nsudi ya kitoko.+38 Nkento yina fukamaka na nima, na makulu ya Yezu, yandi dilaka mpi yantikaka kupodisa makulu ya Yezu ti mansanga na yandi, mpi yandi kusulaka yo ti nsuki ya ntu na yandi. Diaka, yandi pesaka makulu ya Yezu beze na mawete yonso mpi pakulaka yo mafuta ya nsudi ya kitoko.39 Ntangu Mufarize yina bingaka yandi monaka yo, yandi kuditubilaka nde: “Kana ya kieleka muntu yai vandaka mbikudi, yandi zolaka kuzaba kana nkento yina ke simba yandi kele nani mpi kana yandi kele nkento ya nki mutindu, nde yandi kele nsumuki.”+40 Kansi Yezu tubilaka yandi nde: “Simoni, mono kele ti diambu mosi ya kusonga nge.” Yandi tubaka nde: “Longi, tuba!”41 “Bantu zole vandaka na mfuka ya muntu mosi ya ke defisaka mbongo; mosi vandaka ti mfuka ya badenari* 500, kansi ya nkaka ya badenari 50.42 Sambu bo vandaka ve ata ti kima ya kufuta mfuka na yandi, yandi lolulaka bo zole na ntima ya mvimba. Ebuna, nani na kati na bo ta zola yandi mingi?”43 Simoni vutulaka nde: “Mono ke yindula nde yo kele muntu yina yandi lolulaka mfuka ya mingi.” Yandi tubilaka yandi nde: “Nge me pesa mvutu ya mbote.”44 Ebuna yandi balukaka na ndambu ya nkento yina mpi yandi tubilaka Simoni nde: “Keti nge ke mona nkento yai? Mono me kota na nzo na nge; nge me pesa mono ve masa sambu na makulu na mono. Kansi nkento yai me podisa makulu na mono ti mansanga na yandi mpi me kusula yo ti nsuki na yandi.45 Nge me pesa mono beze ve, kansi nkento yai, katuka ntangu yina mono kotaka awa, yandi me yambula ve kupesa makulu na mono beze na mawete yonso.46 Nge me tula ve mafuta na ntu na mono, kansi nkento yai me tula mafuta ya nsudi ya kitoko na makulu na mono.47 Yo yina, mono ke tubila nge nde, ata masumu na yandi kele mingi,* yo me lolulama+ sambu yandi me zola mingi. Kansi muntu yina bo me lolula yandi fioti, ke zolaka fioti.”48 Ebuna yandi tubilaka nkento yina nde: “Masumu na nge me lolulama.”+49 Bantu yina vandaka na mesa ti yandi yantikaka kutuba bo na bo nde: “Muntu yai ya ke lolula ata masumu kele nani?”+50 Kansi yandi tubilaka nkento yina nde: “Lukwikilu na nge me gulusa nge;+ kwenda na ngemba.”


text: 1 Sambu bantu mingi me salaka ngolo na kuvukisa mpi kusonika disolo ya mambu yina salamaka mpi yina beto ke tudilaka ntima ya mvimba;+2 kaka mutindu bantu yina katuka na luyantiku+ monaka mambu yina na meso na bo mpi zabisaka nsangu yina,+ songaka beto;3 sambu mono sosaka mambu yonso na busikisiki katuka na luyantiku, mono bakaka mpi lukanu ya kusonikila nge yo na ndonga, mfumu Teofile,+4 sambu nge zaba mbote-mbote bukieleka ya mambu yina bo longaka nge na munoko.+5 Na bilumbu ya Erode,*+ ntotila ya Yudea, kuvandaka ti nganga-nzambi mosi ya kimvuka ya Abiya,+ zina na yandi Zekaria. Nkento na yandi vandaka mwana ya Aroni, mpi zina na yandi Elizabeti.6 Bo yonso zole vandaka bantu ya lunungu na meso ya Nzambi, bo vandaka kutambula kukonda kifu na kulanda bantuma ti bansiku yonso ya Yehowa.*7 Kansi bo vandaka ve ti mwana, sambu Elizabeti vandaka mukobo, mpi bo yonso zole vandaka minunu.8 Ntangu yandi vandaka kusala kisalu ya kinganga-nzambi na bantu ya kimvuka na yandi+ na ntwala ya Nzambi,9 na kutadila kikalulu ya bo me tulaka sambu na* kisalu ya kinganga-nzambi, bo solaka yandi na kupesa ndumbu+ ntangu yandi kotaka na kisika ya santu ya Yehowa.*+10 Bantu yonso vandaka kusamba na nganda na ngunga ya kupesa ndumbu.11 Wanzio ya Yehowa* basikilaka yandi, yandi telamaka na diboko ya kitata ya mesa-kimenga ya ndumbu.12 Kansi Zekaria kumaka kisaka-saka ntangu yandi monaka yandi, mpi boma simbaka yandi.13 Kansi wanzio tubilaka yandi nde: “Zekaria, kuwa boma ve, sambu Nzambi me ndima ntangu nge me bondila yandi, mpi nkento na nge Elizabeti ta butila nge mwana-bakala, ebuna nge ta pesa yandi zina Yoane.+14 Nge ta yangalala mpi ta vanda na kiese mingi, mpi bantu mingi ta vanda na kiese sambu na kubutuka na yandi,+15 sambu yandi ta vanda muntu ya nene na meso ya Yehowa.*+ Kansi yandi fwete nwa ve ata fioti vinu mpi malafu yina ke lawusaka,+ mpi yandi ta vanda ya kufuluka na mpeve santu nkutu na ntwala nde yandi butuka,*+16 mpi yandi ta vutula bana mingi ya Izraele na Yehowa* Nzambi na bo.+17 Diaka, yandi ta kwenda na ntwala na yandi ti mpeve mpi ngolo ya Eliya,+ sambu na kusala nde bantima ya batata kukuma bonso ya bana*+ mpi kuvutula bantu ya kukonda bulemfu na mayele ya bantu ya lunungu, sambu na kuyidikila Yehowa* bantu yina kele ya kuyilama.”+18 Zekaria tubilaka wanzio nde: “Inki mutindu mono lenda zaba nde yo ta salama? Sambu mono kele mununu, mpi nkento na mono me nuna.”19 Wanzio vutudilaka yandi nde: “Mono kele Gabriele.+ Mono ke telamaka na ntwala ya Nzambi,+ mpi yandi tindaka mono sambu na kusolula ti nge mpi kuzabisa nge nsangu yai ya mbote.20 Kansi munoko na nge ta kangama mpi nge ta kuka ve kutuba tii na kilumbu yina mambu yai ta salama, sambu nge me kwikila ve bangogo na mono, yina ta lungana na ntangu na yo.”21 Na ntangu yina, bantu vandaka kaka kuvingila Zekaria, mpi bo vandaka kuyituka sambu yandi lutisaka ntangu mingi na kisika ya santu.22 Ntangu yandi basikaka, yandi kukaka ve kutubila bo, mpi bo bakisaka nde yandi me katuka kumona mbona-meso na kisika ya santu. Yandi vandaka kutubila bo na bidimbu kansi yandi vandaka kaka kutuba ve.23 Ntangu bilumbu ya kisalu na yandi ya santu sukaka, yandi vutukaka na nzo na yandi.24 Mwa bilumbu na nima, nkento na yandi Elizabeti kumaka na divumu, yandi zingaka na kingenga bangonda tanu, mpi yandi tubaka nde:25 “Yai mutindu Yehowa* me sadila mono mambu na bilumbu yai. Yandi me tudila mono dikebi sambu na kukatula mono nsoni na kati ya bantu.”+26 Ntangu divumu na yandi lungisaka bangonda sambanu, Nzambi tindaka wanzio Gabriele+ na mbanza mosi ya Galilea, zina na yo Nazareti,27 na mwense mosi,+ zina na yandi Maria. Bakala mosi ya nzo ya Davidi, na zina ya Yozefi, silaka yandi na makwela.+28 Ntangu wanzio kotaka kisika Maria vandaka, yandi tubilaka Maria nde: “Mbote, nkento ya bo me sakumuna mingi kibeni, Yehowa* kele ti nge.”29 Kansi bangogo yina yangisaka yandi mingi, mpi yandi sosaka kubakisa ntendula ya mbote yina.30 Ebuna wanzio tubilaka yandi nde: “Maria, kuwa boma ve, sambu Nzambi me ndima nge.31 Mpi tala! nge ta baka divumu, nge ta buta mwana-bakala,+ mpi nge ta pesa yandi zina Yezu.+32 Yandi ta vanda muntu ya nene+ mpi bo ta binga yandi Mwana ya Muntu ya Kuluta Zulu;+ Yehowa* Nzambi ta pesa yandi kiti ya kimfumu ya tata na yandi Davidi,+33 mpi yandi ta yala bonso Ntotila na nzo ya Yakobi kimakulu, mpi Kimfumu na yandi ta vanda ve ti nsuka.”+34 Kansi Maria songaka wanzio nde: “Inki mutindu yo ta salama, sambu mono me vukisaka ntete ve nitu ti bakala?”+35 Wanzio vutudilaka yandi nde: “Mpeve santu ta kwisa na zulu na nge,+ mpi ngolo ya Muntu ya Kuluta Zulu ta fika nge. Yo yina mwana yina ta butuka bo ta binga yandi muntu ya santu,+ Mwana ya Nzambi.+36 Tala! Mpangi na nge Elizabeti mpi kele na divumu ya mwana-bakala, na kimununu na yandi, mpi divumu na yandi me lungisa bangonda sambanu, nkento yina bo vandaka kubinga mukobo;37 sambu mambu ya Nzambi ke tubaka ta lungana.”+38 Ebuna Maria tubaka nde: “Tala mpika ya Yehowa ya nkento!* Bika yo salama sambu na mono mutindu nge me tuba.” Ebuna wanzio bikisaka yandi.39 Maria simbaka nzila na bilumbu yina mpi yandi salaka nzietelo nswalu na ntoto ya bangumba, na mbanza mosi ya Yuda,40 yandi kotaka na nzo ya Zekaria mpi pesaka Elizabeti mbote.41 Kaka ntangu Elizabeti waka mbote ya Maria, mwana yina vandaka na divumu na yandi nikanaka, mpi Elizabeti fulukaka ti mpeve santu42 mpi yandi tubaka na ndinga ya ngolo nde: “Bo me sakumuna nge mingi na kati ya bankento, mpi bo me sakumuna mbuma ya divumu na nge!43 Ebuna nki mutindu mono lenda vanda ti dibaku yai ya mbote, kuvanda ti mama ya Mfumu na mono me kwisa kutala mono?44 Sambu kaka ntangu nge me pesa mono mbote, mwana yina kele na divumu na mono me nikana na kiese.45 Kiese mpi na nkento yina kwikilaka, sambu mambu ya me katuka na Yehowa* yina bo songaka yandi ta lungana mbote-mbote.”46 Ebuna Maria tubaka nde: “Moyo na mono* ke kumisa Yehowa,*+47 mpi mpeve na mono lenda kudibuyisa ve na kuyangalala mingi sambu na Nzambi Ngulusi na mono,+48 sambu yandi me tala mpika na yandi ya nkento,+ ata yandi kele muntu ya mfunu mingi ve. Sambu katuka sesepi yai, bandonga yonso ya bantu ta bingaka mono muntu ya kiese,+49 sambu Muntu ya ngolo me sadila mono mambu ya nene, mpi zina na yandi+ kele santu.50 Sambu mvula na mvula, mawa na yandi kele na zulu ya bantu yina ke waka yandi boma.+51 Yandi me sala mambu ya nene ti diboko na yandi; yandi me panza bantu yina kele lulendo na bangindu ya bantima na bo.+52 Yandi me kulumusa bantu ya ngolo na bakiti ya kimfumu+ mpi yandi me tombula bantu ya kukonda mfunu;+53 yandi me pesa bantu ya kele na nzala bima mingi ya mbote,+ mpi bantu yina kele ti bimvwama yandi me vutula bo maboko mpamba.54 Yandi me sadisa nsadi na yandi Izraele, yandi me yibuka mawa na yandi,+55 mutindu yandi tubilaka ba-nkaka na beto, Abrahami mpi bana*+ na yandi, kimakulu.”56 Maria bikalaka ti yandi kiteso ya bangonda tatu, na nima yandi vutukaka na nzo na yandi.57 Ebuna ntangu lungaka sambu Elizabeti kubuta, mpi yandi butaka mwana-bakala.58 Bantu ya ke zingaka pene-pene na yandi ti bantu ya dibuta na yandi waka nde Yehowa* me wila yandi mawa mingi, ebuna bo yantikaka kuyangalala ti yandi.+59 Na kilumbu ya nana, bo kwisaka kuyotisa mwana yina ya fioti,+ mpi bo zolaka kupesa yandi zina ya tata na yandi, Zekaria.60 Kansi mama na yandi tubaka nde: “Ve! kansi zina na yandi Yoane.”61 Bo tubilaka yandi nde: “Ata muntu mosi ve ya dibuta na nge kele ti zina yai.”62 Ebuna bo yulaka tata na yandi na bidimbu mutindu yandi zolaka nde bo binga yandi.63 Yandi lombaka kitini ya dibaya mpi yandi sonikaka nde: “Zina na yandi Yoane.”+ Ebuna bo yonso yitukaka.64 Na mbala mosi munoko na yandi ti ludimi na yandi kangukaka, ebuna yandi yantikaka kutuba+ mpi kukumisa Nzambi.65 Boma simbaka bantu yonso yina vandaka kuzinga pene-pene na bo, mpi bantu yantikaka kutubila mambu yai yonso na ntoto ya mvimba ya bangumba ya Yudea.66 Bantu yonso yina waka yo bumbaka yo na bantima na bo mpi vandaka kutuba nde: “Mwana yai ta vanda nani?” Sambu diboko ya Yehowa* vandaka kibeni ti yandi.67 Ebuna tata na yandi Zekaria fulukaka ti mpeve santu mpi yandi bikulaka nde:68 “Bika bo kumisa Yehowa,* Nzambi ya Izraele,+ sambu yandi me tudila bantu na yandi dikebi mpi me gulusa bo.+69 Mpi yandi me basisila beto kibongo ya luguluku*+ na nzo ya Davidi nsadi na yandi,+70 mutindu yandi tubaka na munoko ya bambikudi na yandi ya santu katuka ntama,+71 nde yandi ta gulusa beto na maboko ya bambeni na beto mpi ya bantu yonso yina ke mengaka beto;+72 sambu na kuwila beto mawa sambu na ba-nkaka na beto mpi sambu na kuyibuka kuwakana na yandi ya santu,+73 ndefi yina yandi diaka na nkaka na beto Abrahami,+74 nde na nima ya kugulusa beto na maboko ya bambeni, yandi ta pesa beto dibaku ya kusadila yandi kisalu ya santu kukonda boma75 ti kwikama mpi lunungu na ntwala na yandi bilumbu na beto yonso.76 Kansi nge, mwana ya fioti, bo ta binga nge mbikudi ya Muntu ya Kuluta Zulu, sambu nge ta kwenda na ntwala ya Yehowa* sambu na kuyidika banzila na yandi,+77 sambu na kupesa bantu na yandi nzayilu ya luguluku na nzila ya ndolula ya masumu na bo,+78 sambu na mawa ya nene ya Nzambi na beto. Sambu na mawa yai, beto ta mona nsemo ya me katuka na zulu yina ke sema bonso mwini ya suka-suka,79 sambu na kupesa nsemo na bantu yina me vanda na mpimpa mpi na kivudi ya lufwa+ mpi sambu na kunata makulu na beto na nzila ya ngemba.”80 Mwana yina ya fioti yelaka mpi yandi kumaka ngolo na mpeve,* mpi yandi vandaka kaka na ntoto ya zelo na zelo tii na kilumbu yina yandi kudimonisaka pwelele na Izraele.


text: 22 Ntangu yai, Nzambi ya kieleka mekaka+ Abrahami mpi tubilaka yandi nde: “Abrahami!” yandi vutulaka nde: “Mono yandi yai!”2 Ebuna yandi tubaka nde: “Pardo baka mwana na nge, mwana na nge mosi kaka yina nge ke zolaka mingi,+ Izaki,+ kwenda na insi ya Moria+ mpi pesa yandi kuna bonso dikabu ya kuyoka na ngumba yina mono ta songa nge.”3 Yo yina Abrahami telamaka na suka-suka, yidikaka mpunda na yandi, mpi bakaka bansadi na yandi zole kumosi ti yandi mpi mwana na yandi Izaki. Yandi pasulaka bankuni sambu na dikabu ya kuyoka, ebuna yandi telamaka mpi kwendaka na kisika yina Nzambi ya kieleka songaka yandi.4 Na kilumbu ya tatu, Abrahami talaka mpi monaka kisika yina na ntama.5 Ebuna Abrahami tubilaka bansadi na yandi nde: “Beno bikala awa ti mpunda, kansi mono ti mwana, beto ta kwenda kuna mpi ta sambila, na nima beto ta kwisa kuvutuka na beno.”6 Yo yina Abrahami bakaka bankuni ya dikabu ya kuyoka mpi tulaka yo na dipeka ya mwana na yandi Izaki. Na nima yandi bakaka tiya mpi mbele* na maboko na yandi, ebuna bo kwendaka bo zole.7 Na nima Izaki tubilaka tata na yandi Abrahami nde: “Tata na mono!” Yandi vutulaka nde: “Ee, mwana na mono!” Yandi tubaka diaka nde: “Tiya mpi bankuni yo yai, kansi dimeme sambu na dikabu ya kuyoka kele na wapi?”8 Abrahami tubaka nde: “Mwana na mono, Nzambi yandi mosi ta pesa dimeme sambu na dikabu ya kuyoka.”+ Ebuna bo kwendaka bo zole.9 Nsuka-nsuka bo kumaka na kisika yina Nzambi ya kieleka songaka yandi, ebuna Abrahami tungaka mesa-kimenga kuna mpi yidikaka bankuni na zulu na yo. Yandi kangaka mwana na yandi Izaki maboko ti makulu mpi tulaka yandi na zulu ya mesa-kimenga, na zulu ya nkuni.+10 Ebuna Abrahami tandulaka diboko na yandi mpi bakaka mbele* sambu na kufwa mwana na yandi.+11 Kansi wanzio ya Yehowa bingaka yandi katuka na zulu mpi tubaka nde: “Abrahami, Abrahami!” ebuna yandi vutulaka nde: “Mono yandi yai!”12 Na nima yandi tubaka nde: “Kusala mwana mbi ve, mpi kusala yandi ve ata kima mosi, sambu ntangu yai mono me zaba nde nge ke waka Nzambi boma, sambu nge me buya ve kupesa mono mwana na nge, mwana na nge mosi kaka.”+13 Ebuna Abrahami talaka, mpi na ntwala na yandi kuvandaka ti dimeme mosi ya bakala yina bibongo na yo kangamaka na kamwa-nti. Abrahami kwendaka, yandi bakaka dimeme yina mpi pesaka yo bonso dikabu ya kuyoka na kisika ya mwana na yandi.14 Ebuna Abrahami pesaka kisika yina zina Yehowa-yire.* Yo yina tii bubu yai bantu ke tubaka nde: “Na ngumba ya Yehowa yo ta pesama.”+15 Wanzio ya Yehowa bingaka Abrahami sambu na mbala ya zole katuka na zulu,16 mpi tubaka nde: “‘Mono ke zenga kieleka na zina na mono mosi,’ Yehowa+ muntu ke tuba, ‘nde sambu nge me sala diambu yai mpi nge me buya ve kupesa mono mwana na nge, mwana na nge mosi kaka,+17 mono ta sakumuna nge kibeni mpi mono ta kumisa bana* na nge mingi kibeni bonso bambwetete ya zulu mpi bonso bambuma ya zelo na lweka ya nzadi-mungwa,+ mpi mwana* na nge ta baka bambanza* ya bambeni na yandi.+18 Mpi na nzila ya mwana*+ na nge makanda yonso ya ntoto ta kudibakila lusakumunu sambu nge me wa ndinga na mono.’”+19 Na nima, Abrahami vutukaka kisika bansadi na yandi vandaka, ebuna bo telamaka mpi vutukaka kumosi na Bere-sheba;+ mpi Abrahami landaka kuzinga na Bere-sheba.20 Na nima bo zabisaka Abrahami nde: “Tala Milka me butila mpi mpangi na nge Nahore bana-babakala:+21 Usi mwana na yandi ya ntete, Buze mpangi na yandi, Kemuele tata ya Arami,22 Kesedi, Azo, Pildashi, Yidlafi, mpi Betuele.”+23 Betuele butaka Rebeka.+ Milka butilaka Nahore, mpangi ya Abrahami bana yina nana.24 Makangu na yandi, na zina ya Reuma, butaka mpi bana-babakala: Teba, Gahami, Tahashi, mpi Maaka.


text:
1/BUNIA : Ituri , ba ntuadisi ya bimvuka ya binuani m simbaka minduki me ndima kukota na manaka ya mfumu ya insi ia yandikaka na insi ya Kenya
2/LUBUMBASHI : Bisalu ya kusosa nguizani pe bumonisi ya bana nionso ya espace grand Katanga yandikaka kilumbu ya ntete ya sabala beto kele , tamanisa kilumbu ya klumingu.
3/BANDUNDU : Mambu nionso me bongisama sambu ti bana ya inzo nkanda sala ba nsisani ya L'etat na mutindu ya kufwanakana na kizunga ya malongi na kizunga kwanga./sites/default/files/2022-05/200522-p-k-journalkikongosoir-00.mp3


text:
23 Bantu yonso telamaka, ebuna bo nataka yandi na Pilate.+2 Na nima bo yantikaka kufunda yandi+ nde: “Beto monaka muntu yai ke tula mavwanga na dikanda na beto, yandi ke buyisa bantu na kufuta mpaku na Kaisali,+ mpi yandi ke tuba nde yandi mosi kele Kristu, ntotila.”+3 Ntangu yai, Pilate yulaka yandi nde: “Keti nge kele Ntotila ya Bayuda?” Yezu vutulaka nde: “Nge mosi muntu me tuba yo.”+4 Ebuna Pilate tubilaka bamfumu ya banganga-nzambi mpi bimvuka ya bantu nde: “Mono ke mona ve mbi ya muntu yai me sala.”+5 Kansi bo dindamanaka nde: “Yandi ke pusa bantu na kusala mubulu na ntangu yandi ke longa na Yudea ya mvimba, yantika na Galilea tii nkutu awa.”6 Ntangu Pilate waka mambu yina, yandi yulaka kana muntu yina kele muntu ya Galilea.7 Ntangu yandi zabaka nde yandi kele muntu ya ntoto ya Erode,+ yandi tindaka yandi na Erode, yina vandaka mpi na Yeruzalemi na bilumbu yina.8 Ntangu Erode monaka Yezu, yandi waka kiese mingi. Sambu katuka ntama, yandi vandaka kuzola kumona Yezu sambu yandi waka mambu mingi sambu na yandi,+ mpi yandi vandaka kutula kivuvu ya kumona ndambu ya bidimbu yina yandi ta sala.9 Yo yina yandi yantikaka kuyula yandi bangiufula mingi, kansi Yezu pesaka yandi ve ata mvutu mosi.+10 Ata mpidina, bamfumu ya banganga-nzambi mpi bansekudi vandaka kutelama mbala na mbala mpi bo vandaka kufunda yandi ti makasi yonso.11 Ebuna Erode ti basoda na yandi vwezaka yandi,+ mpi yandi lwatisaka Yezu lele mosi ya ke ngenga sambu na kuseka yandi+ mpi na nima yandi vutulaka Yezu na Pilate.12 Erode ti Pilate kumaka banduku na kilumbu yina, kansi bo vandaka ntete bambeni.13 Pilate bingaka bamfumu ya banganga-nzambi, bamfumu, mpi bantu,14 ebuna yandi tubilaka bo nde: “Beno natilaka mono muntu yai nde yandi ke pusa bantu na kukolama. Kansi mono me sambisa yandi na meso na beno mpi mono me mona ve bikuma ya ke ndimisa mambu ya beno ke fundila yandi.+15 Ya kieleka, Erode mpi monaka yo ve, sambu yandi vutulaka yandi na beto. Yandi me sala ve ata kima mosi ya ke lomba nde bo fwa yandi.16 Yo yina mono ta pesa yandi ndola+ mpi mono ta yambula yandi.”17 * ——18 Kansi kimvuka ya bantu yonso tubaka na ndinga ya ngolo nde: “Fwa muntu yai, kansi basisila beto Barabasi!”+19 (Bo tulaka muntu yina na boloko sambu na kukolama yina basikaka na mbanza mpi sambu yandi fwaka muntu.)20 Pilate bingaka bo diaka sambu yandi zolaka kuyambula Yezu.+21 Ebuna bo yantikaka kutuba na ndinga ya ngolo nde: “Na zulu ya nti! Na zulu ya nti!”+22 Pilate tubilaka bo na mbala ya tatu nde: “Sambu na nki? Inki diambu ya mbi muntu yai salaka? Mono me mona ve ata kima mosi ya ke lomba nde bo fwa yandi; yo yina, mono ta pesa yandi ndola mpi mono ta yambula yandi.”23 Kansi bo yantikaka kudindamana mpi kutuba na ndinga ya ngolo nde bo fwa yandi,* ebuna bandinga na bo nungaka.+24 Yo yina Pilate bakaka lukanu ya kusala mambu yina bo vandaka kulomba.25 Yandi basisaka muntu yina bo vandaka kulomba, yina bo tulaka na boloko sambu na kukolama mpi sambu yandi fwaka muntu, kansi yandi pesaka bo Yezu sambu bo sala yandi mutindu bo zolaka.26 Ntangu bo vandaka kunata yandi, bo kangaka Simoni muntu ya Sirene; yandi katukaka na nseke, ebuna bo tulaka nti ya mpasi* na mapeka na yandi sambu yandi nata yo mpi kulanda Yezu na nima.+27 Bantu mingi kibeni vandaka kulanda yandi; na kati na bo kuvandaka ti bankento yina vandaka kudibula sambu na mawa mpi bo vandaka kudila yandi.28 Yezu balukaka na ndambu ya bankento yina mpi yandi tubaka nde: “Bana-bankento ya Yeruzalemi, beno bika kudila sambu na mono. Kansi, beno dila sambu na beno mosi mpi sambu na bana na beno;+29 sambu tala! bilumbu ke kwisa ntangu bantu ta tuba nde, ‘Kiese na bankento ya mikobo, na mavumu yina butaka ve mpi na mabele yina nwisaka ve bana!’+30 Ebuna bo ta yantika kutubila bangumba ya nene nde, ‘Beno bwila beto!’ mpi bangumba ya fioti nde, ‘Beno fika beto!’+31 Kana bo sala mambu yai ntangu nti kele ya mubisu, inki ta salama ntangu yo ta yuma?”32 Bo vandaka kunata mpi bantu zole ya nkaka, bantu ya mbi, sambu bo fwa bo ti yandi.+33 Ntangu bo kumaka na kisika ya bo ke bingaka Mukwa ya Ntu,+ bo tulaka yandi na zulu ya nti na lweka ya bantu yina ya mbi, mosi na diboko na yandi ya kitata mpi mosi na diboko na yandi ya kimama.+34 Kansi Yezu vandaka kutuba nde: “Tata, lolula bo, sambu bo ke zaba ve mambu yina bo ke sala.” Diaka, bo bulaka zeke sambu na kukabula bilele na yandi.+35 Bantu telamaka pana bo ke tala. Kansi bamfumu vandaka kuseka mpi kutuba nde: “Yandi gulusaka bankaka; bika yandi kudigulusa, kana yandi kele Kristu ya Nzambi, Muntu Yina Bo Me Solaka.”+36 Ata basoda vandaka kuseka yandi, bo kwisaka pene-pene, bo pesaka yandi vinu ya ngani+37 mpi bo tubaka nde: “Kana nge kele Ntotila ya Bayuda, kudigulusa.”38 Kuvandaka mpi ti bisono na zulu na yandi: “Yai Ntotila ya Bayuda.”+39 Ebuna muntu mosi na kati ya bantu ya mbi yina bo tulaka na zulu ya nti yantikaka kufinga yandi nde:+ “Nge kele Kristu, mpidina ve? Kudigulusa mpi gulusa beto!”40 Muntu yina ya nkaka nganinaka yandi nde: “Keti nge ke wa ve Nzambi boma ata fioti, ntangu yai ya nge me baka ndola ya mutindu mosi?41 Yo me fwana mpidina sambu na beto, sambu beto ke baka ndola yina me fwana na beto sambu na mambu ya beto salaka; kansi muntu yai salaka ve ata diambu mosi ya mbi.”42 Ebuna yandi tubaka nde: “Yezu, yibuka mono ntangu nge ta kwisa na Kimfumu na nge.”+43 Yezu tubilaka yandi nde: “Ya kieleka mono ke tubila nge bubu yai nde, nge ta vanda ti mono na Paladisu.”+44 Na ntangu yina yo vandaka kiteso ya ngunga ya sambanu,* kansi mpimpa bwaka na ntoto ya mvimba tii na ngunga ya uvwa,*+45 sambu nsemo ya mwini vilaka; ebuna rido ya kisika ya santu+ pasukaka na kati-kati.+46 Ebuna Yezu tubaka na ndinga ya ngolo nde: “Tata, mono ke pesa mpeve na mono na maboko na nge.”+ Ntangu yandi tubaka mambu yai, yandi fwaka.*+47 Sambu mfumu ya basoda monaka mambu yina salamaka, yandi yantikaka kupesa Nzambi nkembo nde: “Ya kieleka, muntu yai vandaka muntu ya lunungu.”+48 Ntangu bimvuka ya bantu yonso yina vukanaka pana sambu na kutala mambu yai monaka mambu yina salamaka, bo vutukaka na banzo na bo, bo ke bula ba-ntulu na bo.49 Bantu yonso yina zabaka yandi telamaka ntama. Bankento yina vandaka kulanda yandi katuka na Galilea vandaka mpi pana ebuna bo monaka mambu yai.+50 Kuvandaka ti muntu mosi, zina na yandi Yozefi; yandi vandaka muntu ya Sanedreni. Yandi vandaka muntu ya mbote mpi ya lunungu.+51 (Muntu yai pesaka ve maboko na diambu yina bo kanaka mpi salaka.) Yandi vandaka muntu ya Arimatea, mbanza mosi ya Yudea, mpi yandi vandaka kuvingila Kimfumu ya Nzambi.52 Yandi kwendaka na ntwala ya Pilate mpi lombaka mvumbi ya Yezu.53 Yandi tululaka yo+ mpi yandi ziungaka yo na lino ya kitoko, mpi yandi tulaka yo na maziamu* yina bo timunaka na ditadi;+ bo vandaka me tula ntete ve ata mvumbi mosi kuna.54 Ntangu yai, yo vandaka kilumbu ya Kuyilama,*+ mpi Kisabatu+ zolaka kuyantika.55 Kansi bankento yina kwisaka ti yandi katuka na Galilea vandaka kulanda, bo talaka maziamu,* mpi bo monaka mutindu bo tulaka mvumbi na yandi,+56 ebuna bo vutukaka sambu na kuyidika bima mpi mafuta ya nsudi ya kitoko. Kansi, bo pemaka na Kisabatu+ na kulanda nsiku.
Banoti na nsi ya lutiti
^ To “kiteso ya kitamina yina ditadi ta kuma kana muntu kulosa yo.”


text:
7 “Beno bika kusambisa+ sambu bo sambisa beno ve;2 sambu bo ta sambisa beno mutindu beno ke sambisa bantu ya nkaka,+ mpi bo ta tesila beno na kitesilu yina beno ke tesila bantu ya nkaka.+3 Ebuna, sambu na nki nge ke tala mwa-dititi yina kele na disu ya mpangi na nge kansi nge ke mona ve mutandala yina kele na disu na nge mosi?+4 To nki mutindu nge lenda tubila mpangi na nge nde, ‘Bika mono katula mwa-dititi yina kele na disu na nge,’ na ntangu mutandala kele na disu na nge mosi?5 Muntu ya luvunu! Katula ntete mutandala yina kele na disu na nge mosi, ebuna nge ta mona mbote mutindu ya kukatula mwa-dititi na disu ya mpangi na nge.6 “Beno pesa ve kima yina kele ya santu na bambwa, beno losa mpi ve mayaka na beno na ntwala ya bangulu+ sambu yo niata yo ve ata fioti na nsi ya makulu na yo na nima yo balukila beno mpi yo lwadisa beno ngolo.7 “Beno landa na kulomba, ebuna bo ta pesa beno;+ beno landa na kusosa ebuna beno ta mona; beno landa na kubula na kielo, ebuna bo ta kangudila beno;+8 sambu konso muntu yina ke lombaka ke bakaka,+ konso muntu yina ke sosaka ke monaka, mpi konso muntu yina ke bulaka na kielo, bo ta kangudila yandi.9 Ya kieleka, nani na kati na beno kana mwana na yandi kulomba yandi dimpa, yandi ta pesa yandi ditadi?10 To kana yandi lomba mbisi ya masa, keti yandi ta pesa yandi nioka?11 Yo yina, kana beno, ata beno kele bantu ya mbi, beno me zaba kupesa bana na beno makabu ya mbote, beno fwete zaba kibeni nde Tata na beno yina kele na zulu ta pesa bima ya mbote+ na bantu yina ke lombaka yandi yo!+12 “Yo yina, mambu yonso yina beno ke zola nde bantu kusadila beno, beno mpi beno fwete sadila bo yo.+ Ya kieleka, yai mambu yina Nsiku mpi Bambikudi ke longaka.+13 “Beno kota na kielo ya fioti, sambu kielo ya nene+ mpi nzila ya nene ke nataka na lufwa, mpi bantu mingi ke kotaka kuna;14 kansi, kielo ya fioti mpi nzila yina kele nkaka ke nataka na luzingu, mpi bantu fioti ke monaka yo.+15 “Beno keba na bambikudi ya luvunu+ yina ke kwisaka na beno na bilele ya mameme,+ kansi na kati bo kele bibulu yina kele na nzala ya ngolo.+16 Beno ta zaba bo na bambuma na bo. Bantu ke katulaka ve ata fioti bambuma ya vinu to ya bafige na nti ya bansende, mpidina ve?+17 Mutindu mosi, konso nti ya mbote ke butaka mbuma ya mbote, kansi konso nti ya kupola ke butaka mbuma ya mbi.+18 Nti ya mbote lenda buta ve mbuma ya mbi, mpi nti ya kupola lenda buta ve mbuma ya mbote.+19 Konso nti yina ke butaka ve mbuma ya mbote, bo ke zengaka yo mpi bo ke losaka yo na tiya.+20 Yo yina, beno ta zaba bantu yina na bambuma na bo.+21 “Bantu yonso ve yina ke tubilaka mono nde, ‘Mfumu, Mfumu,’ ta kota na Kimfumu ya zulu, kansi muntu yina ke salaka luzolo ya Tata na mono yina kele na zulu, yandi mpamba muntu ta kota.+22 Bantu mingi ta songa mono na kilumbu yina nde: ‘Mfumu, Mfumu,+ keti beto bikulaka ve na zina na nge mpi basisaka ve bademo na zina na nge mpi salaka ve bidimbu mingi ya nkumbwa na zina na nge?’+23 Kansi mono ta songa bo nde: ‘Mono me zaba beno ve ata fioti! Beno katuka na ntwala na mono, beno bantu ya ke fwaka bansiku!’+24 “Yo yina, konso muntu yina ke wa mambu yai ya mono ke tuba mpi ke sadila yo ta vanda bonso muntu ya mayele yina tungaka nzo na yandi na zulu ya ditadi.+25 Mvula nokaka, masa fulukaka mingi, mpi mipepe ya ngolo kwisaka mpi bulaka nzo yina, kansi yo bwaka ve, sambu bo tungaka yo na zulu ya ditadi.26 Diaka, konso muntu yina ke wa mambu yai ya mono ke tuba kansi ke sadila yo ve, bo ta fwanisa yandi na zoba, yina tungaka nzo na yandi na zulu ya zelo.+27 Mvula nokaka, masa fulukaka mingi, mpi mipepe ya ngolo kwisaka mpi bulaka nzo yina,+ ebuna yo bwaka mpi kubwa na yo vandaka nene.”28 Ntangu Yezu manisaka kutuba mambu yai, bimvuka ya bantu yitukaka mingi na mutindu na yandi ya kulonga,+29 sambu yandi vandaka kulonga bo bonso muntu yina kele ti kiyeka,+ kansi ve bonso bansekudi na bo.
Banoti na nsi ya lutiti
MBALULA YA NSI-NTOTO YA MPA YA MASONUKU YA SANTU (2013 YA MPA)


text: 40 Na nima ya mambu yai, kapita ya bantu yina ke pesaka ntotila ya Ezipte malafu+ mpi kapita ya bantu ya ke salaka mampa salaka disumu na ntwala ya mfumu na bo, ntotila ya Ezipte.2 Yo yina Farao wilaka bansadi na yandi yina zole makasi, kapita ya bantu ya ke pesaka malafu mpi kapita ya bantu ya ke salaka mampa,+3 ebuna yandi tulaka bo na boloko ya nzo ya mfumu ya bantu yina ke kengilaka yandi,+ kisika yina Yozefi vandaka.+4 Na nima, mfumu ya bantu yina ke kengilaka ntotila pesaka Yozefi kisalu ya kuvanda ti bo mpi ya kukeba bo,+ mpi bo bikalaka na boloko mwa ntangu.*5 Muntu ya ke pesaka malafu mpi muntu ya ke salaka mampa ya ntotila ya Ezipte, yina bo tulaka na boloko, bo zole lalaka ndosi na mpimpa mosi, mpi konso ndosi vandaka ti ntendula na yo.6 Na suka ya kilumbu yina landaka, ntangu Yozefi kotaka mpi monaka bo, bo vandaka ya kulemba nitu.7 Ebuna yandi yulaka bansadi ya Farao yina vandaka na boloko ti yandi na nzo ya mfumu na yandi nde: “Sambu na nki luse na beno kele mawa-mawa bubu yai?”8 Bo tubilaka yandi nde: “Beto zole lalaka ndosi, kansi muntu ya kutendudila beto yo kele ve.” Yozefi tubilaka bo nde: “Keti Nzambi ve muntu ke tendulaka mambu?+ Pardo, beno tela mono yo.”9 Ebuna kapita ya bantu ya ke pesaka malafu telaka Yozefi ndosi na yandi nde: “Na ndosi na mono, nti ya vinu vandaka na ntwala na mono.10 Nti yina ya vinu vandaka ti balutangu tatu, mpi bonso nde yo vandaka kumena, yo basisaka bintuntu, mpi bisuka na yo kumaka bambuma ya kutela.11 Dikopa ya Farao vandaka na diboko na mono, ebuna mono bakaka bambuma ya vinu mpi kamunaka yo na dikopa ya Farao. Na nima, mono tulaka dikopa yina na diboko ya Farao.”12 Ebuna Yozefi tubilaka yandi nde: “Ntendula na yo yo yai: Balutangu yina tatu kele bilumbu tatu.13 Na nima ya bilumbu tatu yantika bubu, Farao ta basisa nge,* mpi ta vutula nge na kisalu na nge,+ ebuna nge ta tula dikopa ya Farao na diboko na yandi mutindu nge vandaka kusala ntete, ntangu nge vandaka muntu ya ke pesaka yandi malafu.+14 Kansi, nge fwete yibuka mono ntangu mambu ta kwendila mbote sambu na nge. Pardo monisila mono zola ya kwikama mpi tuba sambu na mono na Farao, sambu na kubasisa mono na kisika yai.15 Bo bakaka mono kibeni na ngolo na insi ya Baebreo,+ mpi awa mono me sala ve ata kima mosi yina lombaka nde bo tula mono na boloko.”*+16 Ntangu kapita ya bantu ya ke salaka mampa monaka nde Yozefi me pesa ntendula ya mbote, yandi tubilaka yandi nde: “Mono mpi lalaka ndosi, mpi bitunga tatu ya mampa ya mpembe vandaka na ntu na mono,17 mpi bima ya kuyoka ya mitindu yonso sambu na Farao vandaka na kitunga ya zulu, ebuna bandeke vandaka kudia yo na kitunga na zulu ya ntu na mono.”18 Yozefi vutulaka nde, “Ntendula na yo yo yai: Bitunga tatu kele bilumbu tatu.19 Na nima ya bilumbu tatu yantika bubu, Farao ta zenga nge ntu* mpi ta tula nge na zulu ya nti, ebuna bandeke ta dia nsuni na nge.”+20 Kansi, kilumbu ya tatu vandaka kilumbu ya kubutuka+ ya Farao, mpi yandi salaka nkinsi sambu na bansadi na yandi yonso, ebuna yandi basisaka* kapita ya bantu ya ke pesaka malafu mpi kapita ya bantu ya ke salaka mampa na ntwala ya bansadi na yandi.21 Mpi yandi vutulaka kapita ya bantu ya ke pesaka malafu na kisalu na yandi ya kupesa malafu, mpi yandi landaka kupesa dikopa na Farao.22 Kansi yandi tulaka kapita ya bantu ya ke salaka mampa na zulu ya nti, kaka mutindu Yozefi tendudilaka bo.+23 Kansi, kapita ya bantu ya ke pesaka malafu yibukaka ve Yozefi; yandi vilaka yandi.+


text:
Nkinsi ya Kuyibuka Lufwa ya Yezu
Kizole 4 avril 2023
Konso mvula, Bambangi ya Yehowa ke yibukaka lufwa ya Yezu Kristu. Bo ke landaka nsiku yina yandi pesaka nde: “Beno landa kusala yo sambu na kuyibuka mono.”—Luka 22:19.
Bangiufula Yina Bantu Ke Yulaka Mingi
Yo ta baka bantangu ikwa?
Yo ta baka kiteso ya ngunga mosi.
Nkinsi yango ta salama nki mutindu?
Nkinsi yango ta yantika na nkunga mpi yo ta suka na nkunga. Kiteso mosi, Mbangi mosi ya Yehowa ta sala kisambu na luyantiku mpi na nsuka ya Nkinsi yango. Kitini ya mfunu ya lukutakanu yango ta vanda diskure yina ta monisa mfunu ya lufwa ya Yezu mpi mambu yina beto fwete sala sambu na kubaka mambote ya mambu yina Nzambi mpi Kristu me salaka sambu na beto.
Sambu na kuzaba mambu mingi, tanga disolo “Sambu na Nki Bambangi ya Yehowa Ke Salaka Ve Nkinsi ya Madia ya Mfumu Bonso Mabundu ya Nkaka?””


text:
JUPS DE CE JEUDI 03032022 SOIR
1/KINSHASA : Ba nkidu ke luta na Ukreme pe tinda nkangu na kubasika na insi na bau mpe mingi penza bantu ndombe mpe bamilongoki ya congo kwendaka longuka kuna ke zabisa ba mpasi bau ke mona;
2/LUBUMBASHI :Bisalu ya ba zuzi me telemisama na inso ya lusambusu ya Lubumbashi sambu bantu ya ANR kanga mosi na bau mpe ba niongaka yandi nkatu inswa
3/BANDUNDU : Nsaku ya masangu na ya madiko me mata ntalu na mbanza kinfumu ya kizunga kwilu sambu yai kele nsungi ya kukuna , dika ba minketi ya Congobrazza ke sumba mingi ba ke nata na insi nabau/sites/default/files/2022-03/03032022-p-k-journalkikongosoir-00.mp3


text: 1 Paulu, wa ntaudi a Kristu Yesu, wasolwa se ntumwa yo vaulwa kimana kasamuna e nsangu zambote za Nzambi,+2 zina kateka sila o nsilu muna ngunza zandi muna Sono yavauka,3 mu kuma kia Mwan’andi, ona wawutukila muna mbongo a Davidi,+ mun’owu wa nitu.4 Kansi muna nkum’a mwand’avelela wayikilwa se Mwan’a Nzambi+ vava kafulwa muna mafwa.+ Mwana ndioyo i Yesu Kristu wa Mfumu eto.5 Muna yandi twatambulwila e nsambu ye kintumwa+ kimana wantu a zula yawonso basonga o lemvo muna lukwikilu+ muna diambu dia nkumbu andi.6 Muna zula yayi oyeno mpe i nuabokelelwa kimana nuakala alandi a Yesu Kristu—7 kuna kwa yeno awonso nuina mu Roma, nuazolakana kwa Nzambi, nuabokelwa mu kala avauki:Yambula e nsambu ye luvuvamu lutuka kwa Nzambi wa Se dieto yo Mfumu eto Yesu Kristu lwakala yeno.8 Edi diantete, ntondele Nzambi ame muna Yesu Kristu mu diambu dia yeno awonso, e kuma kadi, o lukwikilu lweno luvovelwanga omu nza yawonso.9 Kadi Nzambi ona isadilanga e salu kiavauka yo ntima wawonso, muna samuna e nsangu zambote mu kuma kia Mwan’andi, yandi i mbangi ame vava ikunuyikanga muna sambu yame ntangwa zawonso,+10 idodokelanga kimana yavua e lau dia kwiza kunukingula owau muna luzolo lwa Nzambi.11 Kadi tima dia kunumona ngina diau, yanuvana lukau lwa kimwanda kimana nuasikila;12 yovo twakasakesa muntu yo nkwandi,+ konso muntu muna lukwikilu lwa nkwandi, o lweno yo lwame.13 Ampangi, kizolele ko vo nualembi wo zaya vo nkumbu miayingi yakana kwiza kwa yeno—kansi yamu wau yakinu kakidilwa—kimana e salu kiame kiatwasa e nluta vovo nuina nze muna zula yankaka.14 Mfuka ngina yau kwa Mingerekia ye anzenza,* kwa akwa ngangu ye kwa awana balembi longwa;15 dianu vo ngina ye tima dia kunusamunuina e nsangu zambote oyeno mpe koko Roma.+16 Kimwenanga nsangu zambote nsoni ko;+ kadi i nkum’a Nzambi mu vuluza awonso bena yo lukwikilu,+ entete Nyuda,+ i bosi Mungerekia.+17 Kadi muna nsangu zambote i musengomwenuanga unsongi wa Nzambi muna lukwikilu ye mu kuma kia lukwikilu,+ wauna wasonama vo: “Vo i nsongi, muna lukwikilu i kekadila o moyo.”+18 Kadi makasi ma Nzambi+ mesengomonuanga tuka kuna zulu mu kuma kia awonso ke bevuminanga Nzambi ko yo vilwa wa wantu ukakidilanga e ludi+ kuna vilwa wawonso,19 kadi mana balenda zaya mu kuma kia Nzambi matomene moneka vana bena, kadi Nzambi ubamwesese mo.+20 Kadi e fu yandi ilembi monekanga itomene moneka tuka kiasemenua e nza, kadi imonekanga muna lekwa kavanga,+ musungula nkum’andi a mvu ya mvu+ yo Unzambi wandi,+ ke bena nkutu ye mpila bakatikisila yo ko.21 Kana una vo bazeye Nzambi, ke bekunkembelelanga nze Nzambi ko ngatu kuntonda, e ngindu zau zampavala, e ntima miau mia uzowa mibukamen’e tombe.+22 Kana una vo bekukiyikilanga akwa ngangu, bakitukidi se mazowa,23 bayambwidi kembelela Nzambi ozinganga yakwele mvu,* bakembelele teke kia muntu ofwanga, nuni, bulu ya malu mayá ye ina yiyatatanga.+24 Muna kuma kiaki, Nzambi ubayekwele muna usafu, mun’owu wa zolela ya ntima miau, kimana e nitu zau zasafulwa muna yau kibeni.25 Basobanese ludi kia Nzambi yo luvunu, basambidi yo sadila salu kiavauka kwa vangwa ke mu Mvangi ko, ona okembelwanga yakwele mvu. Amen.26 I kuma Nzambi kabayambulwidi muna zinu diau diasaka dia vukana,+ kadi akento au basobanese e mvukana zansongi muna zina za usafu;+27 akala mpe diau dimosi, bayambwidi mpila ina bavangilwa yavukana ye akento yo zinina e mioyo muna maketo mau ma usafu, akala ye akala,+ bevanganga mambu mansoni yo tambula e tumbu mun’owu wa bi wau.+28 Wau vo ke bazolele zaya Nzambi ko,* o Nzambi ubayekwele muna ngindu zambi, bavanga mambu malembi songa.+29 Bazele yo vilwa wawonso,+ umpumbulu, loko,+ mbi, bazele ye kimpala,+ vonda wantu,+ unzonzi, luvunu,+ nsoki,+ yidima,30 akumbi,+ amengi a Nzambi, akwa lutiangu, akwa lulendo, akwa lusanu, asoki a mambu mambi, akolami a mase,+31 minkondwa umbakuzi,+ mindembi lungisa nsilu, minkondwa nzolani a ungudi ye minkondwa nkenda.32 Kana una vo batomene zaya e nzengo zansongi za Nzambi—vo awana bevanganga mambu mama lufwa lubafwanukini+—ke bevanganga mo kaka ko, kansi beyangalelanga mpe awana bevanganga mo.


text:
- BUNIA : Na bansangu yayi, beto ta tubila nsuka ya lukutakanu ya vukisaka bambuta ya luyalu ya nsi ya Ouganda mpe ya Kongo Kinshasa, nsi na beto ya ke talaka mambu ya makesa.
- KINSHASA : Kaka na bansangu yayi, beto ta tubila zola ya kimvuka ya Voix de sans Voix na nima ya maswekamu ya pulusi Paul Muilambwe, basisaka na yayi me tadila lusambusu ya bantu ya me fundamaka na lufwa ya Floribert Chebeya.
- KINDU : Mpe na kizunga ya Maniema, nsangu kele ya kubasika ya kimbefo ya monkey Pox.
- BUNIA DJUGU : Beto bikala kuna na kizunga ya Ituri, wapi bimpumbulu ya Codeco fwaka kiteso ya bantu makumi zole na mpimpa ya mazuzi, mingi na bwala Nizi mpe Kpandroma, na Territoire ya Djugu.
- BUTEMBO : Mpe na Kivu ya zulu, ngemba kele kaka ve na nsi ya Territoire ya Lubero. Kikuma, bumvuanzi ya konso ntangu ya bimvuka ya bimpumbulu, mingi na mwa ntoto ya Batangi bwela diaka ya Bamate.
- BUKAVU : Na kizunga ya Kivu ya nsi, mangundu kele diaka mingi na bandambu mingi ya kizunga yayi. Bima nionso yina ya me bwelama na kulanda mvita ya mutindu na mutindu kele kigonsa ya ngolo samu na nkangu.
- KINSHASA : Kimvuka ya Voix des Sans Voix me lomba ti mbuta ya Senat, Joseph Kabila, général Joseph ponde, du mfumu ya Commune ya Limete, mbuta Douglas bwela diaka bantu nionso ya major Paul Mwilambwe tanga na ntwala ya bazuzi, na bau kumonana mpe na ntwala ya bazuzi sambu na kusamba.
/sites/default/files/2021-12/1012021-p-k-journalkikongomatin-00.mp3


text:
23 Ebuna Yezu tubilaka bimvuka ya bantu mpi balongoki na yandi nde:2 “Bansekudi ti Bafarize me vandaka na kiti ya Moize.3 Yo yina, mambu yonso ya bo ke songa beno, beno sala yo mpi beno zitisa yo, kansi beno sala ve mutindu bo ke salaka, sambu bo ke tubaka kansi bo ke salaka ve mambu yina bo ke tubaka.+4 Bo ke kangaka bizitu ya kilo mingi mpi bo ke tulaka yo na mapeka ya bantu,+ kansi bo mosi ke zolaka ve kutombula yo ata na musapi.+5 Bisalu yonso ya bo ke salaka, bo ke salaka yo sambu bantu kumona bo,+ sambu bo ke kumisaka nene tu-bakesi* ya bo ke lwataka na mbunzu mpi na diboko ya kimama sambu na kuditanina+ mpi bo ke kumisaka nda malenda ya bilele na bo.+6 Bo ke zolaka kisika ya lukumu mingi na bankinsi, bakiti ya ntete* na basinagoga,+7 bambote na bazandu, mpi bo ke zolaka nde bantu kubinga bo Rabi.*8 Kansi beno, beno bika ve nde bantu kubinga beno Rabi, sambu beno kele kaka na Longi mosi,+ mpi beno yonso beno kele bampangi.9 Diaka, beno binga ve ata muntu mosi nde tata na beno awa na ntoto, sambu beno kele kaka na Tata mosi,+ Muntu yina kele na zulu.10 Beno bika mpi ve nde bantu kubinga beno bantwadisi, sambu beno kele kaka na Ntwadisi mosi, Kristu.11 Kansi muntu ya kuluta nene na kati na beno fwete vanda nsadi na beno.+12 Konso muntu yina ke kudinangula, bo ta kulumusa yandi,+ kansi konso muntu yina ke kudikulumusa, bo ta nangula yandi.+13 “Mawa na beno, bansekudi mpi Bafarize, bantu ya luvunu! sambu beno ke kangaka bantu nzila ya kukota na Kimfumu ya zulu; sambu beno mosi ke kota ve, beno ke pesa mpi ve bantu yina ke zola kukota nzila ya kukota.+14* ——15 “Mawa na beno, bansekudi mpi Bafarize, bantu ya luvunu!+ sambu beno ke kwendaka kutambula na nzadi-mungwa mpi na ntoto ya kuyuma sambu na kukumisa muntu mosi muntu ya dibundu ya Bayuda,* mpi kana yandi kuma muntu ya dibundu ya Bayuda,* beno ke kumisaka yandi muntu yina me fwana kukwenda na Gehena* mbala zole kuluta beno.16 “Mawa na beno, bantwadisi yina kele meso ya kufwa,+ yina ke tubaka nde, ‘Kana muntu kudia ndefi na zina ya tempelo, yo kele kima ve; kansi kana yandi dia ndefi na zina ya wolo ya tempelo, yandi fwete lungisa yo.’+17 Bazoba mpi bifwa-meso! Inki me luta mfunu, wolo to tempelo yina me santisa wolo?18 Beno ke tubaka mpi nde, ‘Kana muntu kudia ndefi na zina ya mesa-kimenga, yo kele kima ve; kansi kana yandi dia ndefi na zina ya dikabu yina kele na zulu na yo, yandi fwete lungisa yo.’19 Bifwa-meso! Inki me luta mfunu, dikabu to mesa-kimenga yina me santisa dikabu?20 Yo yina, muntu yina ke dia ndefi na zina ya mesa-kimenga ke dia ndefi na zina na yo mpi na zina ya bima yonso yina kele na zulu na yo;21 mpi muntu yina ke dia ndefi na zina ya tempelo ke dia ndefi na zina na yo mpi na zina ya Muntu yina ke zingaka na kati na yo;+22 mpi muntu yina ke dia ndefi na zina ya zulu ke dia ndefi na zina ya kiti ya kimfumu ya Nzambi mpi na zina ya Muntu yina ke vandaka na zulu na yo.23 “Mawa na beno, bansekudi mpi Bafarize, bantu ya luvunu! sambu beno ke pesaka ndambu mosi na kati ya bandambu kumi ya mante, ya aneti mpi ya kumini,*+ kansi beno ke vwezaka mambu ya kuluta mfunu ya Nsiku, disongidila lunungu,+ mawa,+ mpi kwikama. Yai mambu yina yo lombaka nde beno sala kukonda kumona mpamba mambu ya nkaka.+24 Bantwadisi ya meso ya kufwa,+ yina ke yungulaka mbembele+ kansi ke minaka shamo!+25 “Mawa na beno, bansekudi mpi Bafarize, bantu ya luvunu! sambu beno ke yobisaka dikopa mpi dilonga na nganda,+ kansi na kati yo kele ya kufuluka ti lukasi*+ mpi kukonda kudiyala.+26 Mufarize ya meso ya kufwa, yobisa ntete dikopa mpi dilonga na kati, ebuna yo ta kuma mpi bunkete na nganda.27 “Mawa na beno, bansekudi mpi Bafarize, bantu ya luvunu!+ sambu beno me fwanana ti maziamu ya bo me pakula mukubu ya mpembe,+ yina ke monanaka kitoko kibeni na nganda kansi na kati yo kele ya kufuluka ti mikwa ya bantu mpi mvindu ya mutindu na mutindu.28 Mutindu mosi mpi, na nganda beno ke monanaka bantu ya lunungu na meso ya bantu, kansi na kati beno kele ya kufuluka ti luvunu mpi kufwa bansiku.+29 “Mawa na beno, bansekudi mpi Bafarize, bantu ya luvunu!+ sambu beno ke tungaka maziamu ya bambikudi mpi beno ke kumisaka kitoko maziamu* ya bantu ya lunungu,+30 mpi beno ke tubaka nde, ‘Kana beto zingaka na bilumbu ya ba-nkaka na beto, beto zolaka ve kuvukana ti bo na kutiamuna menga ya bambikudi.’31 Na mutindu yina, beno ke kudifunda nde beno kele bana ya bantu yina fwaka bambikudi.+32 Ebuna, beno manisa kisalu yina ba-nkaka na beno yantikaka.33 “Banioka, bana ya biwuta,+ inki mutindu beno ta tina ndola ya Gehena?*+34 Yo yina, mono ke tindila beno bambikudi,+ bantu ya mayele mpi balongi.+ Beno ta fwa bankaka na kati na bo mpi ta fwa+ bo na zulu ya banti, mpi bankaka diaka beno ta bula bo fimbu+ na basinagoga na beno mpi beno ta monisa bo mpasi+ mbanza na mbanza,35 sambu menga yonso ya lunungu yina bo me tiamunaka na ntoto kuvanda na zulu na beno, yantika na menga ya muntu ya lunungu Abele+ tii na menga ya Zekaria, mwana ya Barakia, yina beno fwaka na kati ya kisika ya santu ti mesa-kimenga.+36 Ya kieleka mono ke tubila beno nde: Mambu yai yonso ta bwila ndonga yai ya bantu.37 “Yeruzalemi, Yeruzalemi, mbanza yina ke fwaka bambikudi mpi ke losilaka bantu yina bo ke tindilaka yo matadi+—mbala ikwa mono zolaka kuvukisa bana na nge mutindu nsusu ke vukisaka bana na yandi na nsi ya mapapu na yandi! Kansi beno zolaka ve.+38 Tala! Bo me yambudila beno nzo na beno.*+39 Sambu mono ke tubila beno nde: Katuka ntangu yai, beno ta mona mono diaka ve ata fioti tii ntangu beno ta tuba nde, ‘Bika nde muntu yina ke kwisa na zina ya Yehowa* kubaka lusakumunu!’”+
Banoti na nsi ya lutiti
^ Ka-kesi mosi ya vandaka ti baverse. Bayuda vandaka kulwata yo bonso nkisi sambu na kuditanina.


text:
Lomba nde Mbangi Mosi ya Yehowa Kukwisa Kutala Nge
Keti nge ke zola kuzaba mambu mingi na yina me tala Biblia to Bambangi ya Yehowa? Kana ee, fulusa formilere yina kele awa na nsi sambu na kulomba nde Mbangi mosi ya Yehowa kukwisa kutala nge. Ebuna, Mbangi mosi ya Yehowa ya ke vandaka pene-pene ti nge ta binga nge to yandi ta kwisa kutala nge.
Beto ta sadila bansangu na nge ya nge me tinda kaka sambu na kupesa mvutu na kima ya nge me lomba beto. Yo ke wakana ti Bansiku ya Ntoto ya Mvimba na Yina Me Tala Kusadila Bansangu ya Muntu.
Beto Ta Binga Nge To Ta Kwisa Kutala Nge
Kana nge tinda formilere yango, Mbangi mosi ya Yehowa ta binga nge na telefone to yandi ta kwisa kutala nge na nima ya mposo mosi to zole.
Sosa Kuzaba Mambu ya Kele na Biblia
Sosa kuzaba mambu yina Biblia ke longaka na mambu ya mutindu na mutindu, to lomba nde Mbangi mosi ya Yehowa kukwisa kutala nge sambu na kulonguka ti nge Biblia kukonda kufuta mbongo.
Na Kisika mpi na Ntangu ya Nge Me Zola
Kutana ti Mbangi mosi ya Yehowa kimuntu-kimuntu to na nzila ya apareyi na ntangu mpi na kisika yina me fwana sambu na nge.
Luzayisu Sambu na Maladi ya Bo Ke Binga Coronavirus (COVID-19): Na babwala mingi, beto ke kwenda diaka ve kutala bantu na banzo na bo. Beto ke lomba nge na kusonika mpi nimero na nge ya telefone ntangu nge ke fulusa formilere yai, ebuna Mbangi mosi ya Yehowa ya ke zingaka pene-pene ti nge ta solula ti nge.


text: 12 Ebuna Yehowa tubilaka Abrami nde: “Katuka na insi na nge mpi bikisa bampangi na nge ti nzo ya tata na nge mpi kwenda na insi yina mono ta songa nge.+2 Mono ta kumisa nge dikanda mosi ya nene, mono ta sakumuna nge, mono ta kumisa zina na nge nene, mpi nge ta kuma lusakumunu.+3 Mono ta sakumuna bantu yina ke sakumuna nge, mpi mono ta singa muntu yina ke singa nge,+ mpi ya kieleka mabuta yonso ya ntoto ta baka lusakumunu* na nzila na nge.”+4 Ebuna Abrami kwendaka kaka mutindu Yehowa songaka yandi, mpi Loti kwendaka ti yandi. Abrami vandaka ti bamvula 75 ntangu yandi bikisaka Arani.+5 Abrami bakaka Sarai+ nkento na yandi, Loti mwana ya mpangi na yandi,+ bima yonso yina bo bakaka, mpi bantu* yina bo bakaka+ na Arani, ebuna bo kwendaka na insi ya Kanana.+ Ntangu bo kumaka na insi ya Kanana,6 Abrami tambulaka na insi yina tii na teritware ya Shekemi,+ pene-pene ya banti ya nene ya More.+ Na ntangu yina bantu ya Kanana vandaka na insi yina.7 Na nima Yehowa monikaka na Abrami mpi tubaka nde: “Mono ta pesa insi+ yai na bana*+ na nge.” Yo yina yandi tungaka mesa-kimenga kuna sambu na Yehowa, yina monikaka na yandi.8 Na nima yandi katukaka kuna mpi kwendaka na ntoto ya bangumba yina kele na esti ya Betele+ mpi tedimisaka tenta na yandi: Betele na westi mpi Ai+ na esti. Kuna yandi tungaka mesa-kimenga sambu na Yehowa+ mpi yandi yantikaka kubinga zina ya Yehowa.+9 Na nima Abrami katulaka camp na yandi kuna, mpi salaka nzietelo na ndambu ya Negebi,+ yandi vandaka kukatula camp na yandi na kisika mosi mpi kunata yo na kisika ya nkaka.10 Ntangu yai, nzala kotaka na insi yina, mpi Abrami kulumukaka na Ezipte sambu na kuzinga kuna mwa ntangu,*+ sambu nzala vandaka ngolo na insi yina.+11 Ntangu yandi zolaka kukota na Ezipte, yandi tubilaka Sarai nkento na yandi nde: “Mono ke bondila nge, wa! Mono me zaba nde nge kele nkento ya kitoko mingi.+12 Yo yina, ntangu bantu ya Ezipte ta mona nge, bo ta tuba kibeni nde: ‘Yai nkento na yandi.’ Ebuna bo ta fwa mono kansi bo ta bika nge na luzingu.13 Mono ke bondila nge, tuba nde nge kele mpangi na mono, mpidina bo ta sadila mono mambu ya mbote sambu na nge, ebuna bo ta fwa mono ve.”*+14 Ntangu Abrami kotaka na Ezipte, bantu ya Ezipte monaka nde nkento yina vandaka kitoko mingi.15 Bamfumu ya luyalu ya Farao monaka yandi mpi, ebuna bo yantikaka kukumisa yandi na ntwala ya Farao, yo yina bo nataka nkento yina na nzo ya Farao.16 Yandi sadilaka Abrami mambu ya mbote sambu na Sarai, mpi Abrami bakaka mameme, bangombe, bampunda ya babakala mpi ya bankento, bansadi ya babakala mpi ya bankento, mpi bashamo.+17 Ebuna Yehowa pesaka Farao ti bantu ya nzo na yandi bampasi ya ngolo sambu na Sarai, nkento ya Abrami.+18 Yo yina Farao bingaka Abrami mpi tubaka nde: “Inki mambu yai ya nge me sala mono? Sambu na nki nge songaka mono ve nde yandi kele nkento na nge?19 Sambu na nki nge tubaka nde, ‘Yandi kele mpangi na mono,’+ yo yina mono zolaka kubaka yandi bonso nkento na mono? Nkento na nge yandi yai. Baka yandi mpi kwenda!”20 Ebuna Farao pesaka bantu na yandi bantuma sambu na Abrami, mpi bo bikisaka yandi na kukwenda ti nkento na yandi mpi bima yonso yina yandi vandaka na yo.+


text: 11 Kansi muntu mosi zina na yandi Lazare vandaka kubela; yandi vandaka muntu ya Betania, bwala ya Maria ti Marta+ mpangi na yandi ya nkento.2 Maria yai kele nkento yina tulaka Mfumu mafuta ya nsudi ya kitoko mpi kusulaka yandi makulu ti nsuki na yandi;+ mpangi na yandi Lazare muntu vandaka kubela.3 Ebuna bampangi na yandi ya bankento tindilaka Yezu nsangu nde: “Mfumu, muntu yina nge ke zolaka ke bela.”4 Kansi ntangu Yezu waka yo, yandi tubaka nde: “Lukanu ya maladi yai kele ve lufwa, kansi yo kele sambu na nkembo ya Nzambi,+ sambu Mwana ya Nzambi kubaka nkembo na nzila na yo.”5 Yezu vandaka kuzola Marta ti mpangi na yandi ya nkento mpi Lazare.6 Kansi ntangu yandi waka nde Lazare ke bela, yandi bikalaka diaka bilumbu zole na kisika yina yandi vandaka.7 Na nima, yandi tubilaka balongoki nde: “Beto kwenda diaka na Yudea.”8 Balongoki tubilaka yandi nde: “Rabi,+ ntama mingi ve bantu ya Yudea vandaka kusosa kulosila nge matadi,+ ebuna nge ke kwenda diaka kuna?”9 Yezu vutulaka nde: “Kilumbu mosi ke vandaka ti bangunga 12, mpidina ve?+ Kana muntu ke tambula na mwini, yandi ke bulaka ve sakuba na konso kima yina, sambu yandi ke mona nsemo ya nsi-ntoto yai.10 Kansi kana muntu ke tambula na mpimpa, yandi ke bulaka sakuba, sambu nsemo kele ve na yandi.”11 Ntangu yandi manisaka kutuba mambu yai, yandi yikaka nde: “Lazare nduku na beto ke lala,+ kansi mono ke kwenda kuna sambu na kutedimisa yandi.”12 Ebuna balongoki tubilaka yandi nde: “Mfumu, kana yandi ke lala, yandi ta beluka.”13 Yezu vandaka kutubila lufwa ya Lazare. Kansi bo yindulaka nde yandi vandaka kutubila kupema na mpongi.14 Ebuna Yezu tubilaka bo pwelele nde: “Lazare me fwa,+15 mpi mono ke wa kiese sambu na beno mutindu mono vandaka ve kuna, sambu beno kwikila. Kansi beto kwenda kisika yandi kele.”16 Ebuna Toma, yina bo vandaka kubinga Dipasa, tubilaka balongoki ya nkaka nde: “Beto mpi beto kwenda, sambu beto fwa ti yandi.”+17 Ntangu Yezu kumaka, yandi kutaka Lazare me sala dezia bilumbu iya na maziamu.*18 Betania vandaka pene-pene ya Yeruzalemi na kitamina ya bakilometre kiteso ya tatu.*19 Mpi Bayuda mingi kwisaka na Marta ti Maria sambu na kupesa bo kikesa sambu na mpangi na bo ya bakala.20 Ntangu Marta waka nde Yezu ke kwisa, yandi kwendaka kukutana ti yandi; kansi Maria+ vandaka kaka na nzo.21 Ebuna Marta tubilaka Yezu nde: “Mfumu, kana nge vandaka awa, mpangi na mono zolaka kufwa ve.22 Kansi mono me zaba nde ata sesepi yai mambu yonso yina nge ta lomba na Nzambi, Nzambi ta pesa nge yo.”23 Yezu tubilaka yandi nde: “Mpangi na nge ta futumuka.”24 Marta tubilaka yandi nde: “Mono me zaba nde yandi ta futumuka na lufutumuku+ na kilumbu ya nsuka.”25 Yezu tubilaka yandi nde: “Mono kele lufutumuku mpi luzingu.+ Muntu yina ke kwikila na mono, ata yandi me fwa, yandi ta vutuka na luzingu;26 mpi konso muntu yina kele na luzingu mpi ke kwikila na mono ta fwa ve ata fioti.+ Keti nge ke kwikila diambu yai?”27 Yandi songaka yandi nde: “Ee, Mfumu, mono me kwikilaka nde nge kele Kristu, Mwana ya Nzambi, Muntu yina ke kwisa na nsi-ntoto.”28 Ntangu yandi tubaka mambu yai, yandi kwendaka kubinga Maria, mpangi na yandi, mpi tubilaka yandi na kinsweki nde: “Longi+ kele awa mpi yandi ke binga nge.”29 Ntangu Maria waka yo, yandi telamaka nswalu mpi kwendaka na yandi.30 Yezu kotaka ntete ve na bwala, kansi yandi vandaka ntete na kisika yina Marta kutanaka ti yandi.31 Ntangu Bayuda yina vandaka ti Maria na kati ya nzo sambu na kupesa yandi kikesa monaka yandi yandi me telama nswalu mpi me basika, bo landaka yandi, sambu bo yindulaka nde yandi me kwenda kudila na maziamu.*+32 Ntangu Maria kumaka kisika Yezu vandaka mpi monaka yandi, yandi bwaka na makulu na yandi mpi tubilaka yandi nde: “Mfumu, kana nge vandaka awa, mpangi na mono zolaka kufwa ve.”33 Yo yina, ntangu Yezu monaka yandi ke dila mpi Bayuda yina kwisaka ti yandi ke dila, yandi waka mpasi mingi na kati na yandi* mpi kudiyangisaka na mabanza.34 Yandi tubaka nde: “Beno tulaka yandi na wapi?” Bo tubilaka yandi nde: “Mfumu, kwisa kutala.”35 Yezu basisaka mansanga.+36 Yo yina Bayuda yantikaka kutuba nde: “Tala mutindu yandi ke zolaka yandi!”37 Kansi bankaka na kati na bo tubaka nde: “Keti muntu yai ya kangulaka meso ya kifwa-meso+ kukaka ve kusala nde muntu yai kufwa ve?”38 Ebuna Yezu, na nima ya kuwa diaka mpasi mingi na kati na yandi, kwisaka na maziamu. Na kutuba ya mbote, yo vandaka dibulu ya bo timunaka na ditadi, mpi bo tulaka ditadi mosi na munoko na yo.39 Yezu tubaka nde: “Beno katula ditadi.” Marta, mpangi ya muntu yina fwaka, tubilaka yandi nde: “Mfumu, ntangu yai yandi fwete basika nsudi, sambu bilumbu iya me luta.”40 Yezu tubilaka yandi nde: “Keti mono songaka nge ve nde kana nge kwikila, nge ta mona nkembo ya Nzambi?”+41 Yo yina bo katulaka ditadi. Ebuna Yezu talaka na zulu+ mpi tubaka nde: “Tata, mono ke pesa nge matondo sambu nge ke waka mono.42 Ya kieleka, mono zabaka nde nge ke waka mono ntangu yonso; kansi mono ke tuba sambu na kimvuka ya bantu yina me telama awa, sambu bo kwikila nde nge muntu tindaka mono.”+43 Ntangu yandi tubaka mambu yai, yandi tubaka na ndinga ya ngolo nde: “Lazare, kwisa kubasika!”+44 Muntu yina fwaka kwisaka kubasika ti makulu mpi maboko ya kukanga ti bitende ya bilele, mpi luse na yandi vandaka ya kukanga ti lele. Yezu tubilaka bo nde: “Beno kangula yandi mpi beno bika yandi, yandi kwenda.”45 Yo yina, Bayuda mingi yina kwisaka na Maria mpi yina monaka mambu yina yandi salaka kwikilaka na yandi,+46 kansi bankaka na kati na bo kwendaka na Bafarize mpi songaka bo mambu yina Yezu salaka.47 Ebuna bamfumu ya banganga-nzambi ti Bafarize vukisaka Sanedreni mpi tubaka nde: “Beto fwete sala inki, sambu muntu yai ke sala bidimbu mingi?+48 Kana beto bika yandi mutindu yai, bo yonso ta kwikila na yandi, mpi bantu ya Roma ta kwisa mpi ta katula kisika* na beto mpi dikanda na beto.”49 Kansi muntu mosi na kati na bo, Kaifa,+ yina vandaka nganga-nzambi ya nene na mvula yina, songaka bo nde: “Beno me zaba ve ata kima mosi,50 mpi beno ke bakisa ve nde yo kele sambu na mambote na beno nde muntu mosi kufwa sambu na bantu na kisika nde dikanda ya mvimba kufwa.”51 Yandi tubaka ve mambu yai na mabanza na yandi mosi, kansi sambu yandi vandaka nganga-nzambi ya nene na mvula yina, yandi bikulaka nde Yezu ta fwa sambu na dikanda,52 mpi sambu na dikanda kaka ve, kansi mpi sambu yandi vukisa na bumosi bana ya Nzambi yina me panzanaka.53 Ebuna, yantika kilumbu yina bo salaka komplo sambu na kufwa yandi.54 Yo yina, Yezu vandaka kutambula diaka ve na meso ya bantu na kati ya Bayuda, kansi yandi katukaka kuna mpi kwendaka na insi yina vandaka pene-pene ya ntoto ya zelo na zelo, na mbanza mosi, zina na yo Efrayimi,+ mpi yandi bikalaka kuna ti balongoki.55 Kansi Paki+ ya Bayuda kumaka pene-pene, mpi bantu mingi ya babwala ya pene-pene kwendaka na Yeruzalemi na ntwala ya Paki sambu na kudikumisa bunkete mutindu Nsiku vandaka kulomba.56 Bo vandaka kusosa Yezu, mpi ntangu bo telamaka na kati ya tempelo, bo vandaka kutuba bo na bo nde: “Inki beno ke yindula? Nde yandi ta kwisa ve na nkinsi?”57 Kansi bamfumu ya banganga-nzambi ti Bafarize songaka bantu nde kana muntu me zaba kisika Yezu kele, yandi fwete tuba, sambu bo kanga yandi.


text: 61 Mpeve ya Yehowa Mfumu ya Kuluta Nene kele na zulu na mono,+Sambu Yehowa me tula mono mafuta sambu na kuzabisa nsangu ya mbote na bantu ya kudikulumusa.+Yandi tindaka mono sambu na kukanga bande na bantu yina kele na ntima ya kele na mawa,Sambu na kuzabisa bampika nde bo ta baka kimpwanzaMpi kuzabisa bantu ya boloko+ nde meso na bo ta kanguka,2 Sambu na kusamuna mvula ya luzolo ya mbote* ya YehowaMpi kilumbu yina Nzambi na beto ta vutula mbi,+Sambu na kulembika bantu yonso yina kele na mawa,+3 Sambu na kulungisa banzala ya bantu yina ke dila Sioni,Sambu na kupesa bo mpu* na kisika ya putulu ya tiya,Mafuta ya kiese na kisika ya mawa,Lele ya lukumu na kisika ya mpeve yina me lemba.Ebuna bo ta binga bo banti ya nene ya lunungu,Yina Yehowa me kunaka, sambu na kupesa yandi nkembo.*+4 Bo ta tunga diaka bisika ya ntama ya me bebaka;Bo ta tedimisa bisika ya ntama ya me bikalaka mpamba,+Mpi bo ta tunga diaka bambanza ya me bebaka,+Bisika ya me bikalaka mpamba na bandonga yonso ya bantu.+5 “Banzenza ta kwisa mpi ta gungula bitwisi na beno,Mpi banzenza+ ta vanda bantu na beno ya ke salaka bilanga mpi bantu na beno ya ke salaka na bilanga ya vinu.+6 Kansi beno, bo ta binga beno banganga-nzambi ya Yehowa;+Bo ta binga beno bansadi ya Nzambi na beto.Beno ta dia bima ya makanda,+Mpi beno ta kudikumisa sambu na nkembo* na bo.7 Na kisika ya nsoni, beno ta baka makabu zole,Mpi na kisika ya kuvweza, bo ta tula milolo ya kiese sambu na kimvwama na bo.Ee, bo ta baka makabu zole na insi na bo.+Bo ta vanda na kiese mvula na mvula.+8 Sambu mono, Yehowa, mono ke zolaka lunungu;+Mono ke mengaka kimuyibi ti kukonda kusungama.+Mono ta pesa bo lufutu na bo na kwikama yonso,Mpi mono ta sala kuwakana ya mvula na mvula ti bo.+9 Bana* na bo ta zabana na kati ya makanda+Mpi bantekolo na bo na kati ya bantu.Bantu yonso yina ta mona bo ta zaba bo,Nde bo kele bana* yina Nzambi me sakumunaka.”+10 Mono ta yangalala mingi na Yehowa.Mono* ta wa kiese na Nzambi na mono.+Sambu yandi me lwatisa mono bilele ya luguluku;+Yandi me fika mono mvwela* ya lunungu,Bonso bakala ya ke kwela yina me lwata tirbani bonso yina ya nganga- nzambi,+Mpi bonso nkento ya ke kwela yina me kudikumisa kitoko ti bima na yandi ya kukumisa nitu kitoko.11 Mutindu ntoto ke basisaka bimenina na yoMpi kilanga ke salaka nde bima ya bo me kuna na kati na yo kumena,Mutindu mosi mpi Yehowa Mfumu ya Kuluta NeneTa sala nde lunungu+ mpi lukumu kumena+ na ntwala ya makanda yonso.


text: 8 Ntangu yandi+ kangulaka kidimbu ya nsambwadi,+ zulu vandaka pima kiteso ya kati-kati ya ngunga mosi.2 Ebuna mono monaka bawanzio nsambwadi+ yina ke telamaka na ntwala ya Nzambi, mpi bo pesaka bo bampungi nsambwadi.3 Wanzio ya nkaka kwisaka mpi telamaka pene-pene ya mesa-kimenga;+ yandi me simba dilonga ya wolo ya bo ke yokilaka ndumbu; bo pesaka yandi ndumbu+ mingi sambu yandi pesa yo ti bisambu ya basantu yonso na mesa-kimenga ya wolo+ yina vandaka na ntwala ya kiti ya kimfumu.4 Midinga ya ndumbu katukaka na diboko ya wanzio mpi yo tombukaka ti bisambu+ ya basantu na ntwala ya Nzambi.5 Kansi na mbala mosi, wanzio bakaka dilonga ya kuyokila ndumbu, yandi fulusaka yo ti ndambu ya tiya ya mesa-kimenga mpi yandi losaka yo na ntoto. Ebuna makelele ya banzasi bulaka, bandinga wakanaka, nsemo ya nzasi+ monanaka, mpi ntoto nikanaka.6 Bawanzio nsambwadi yina vandaka ti bampungi nsambwadi+ yilamaka sambu na kubula yo.7 Wanzio ya ntete bulaka mpungi. Ebuna mvula ya matadi mpi tiya ya me vukana ti menga nokaka, mpi yo kwisaka kubwa na ntoto;+ ndambu mosi na kati ya bandambu tatu ya ntoto piaka tiya, ndambu mosi na kati ya bandambu tatu ya banti piaka tiya, mpi matiti yonso ya mubisu piaka tiya.+8 Wanzio ya zole bulaka mpungi. Ebuna kima mosi bonso ngumba ya nene yina ke pela tiya bwaka na nzadi-mungwa.+ Ndambu mosi na kati ya bandambu tatu ya nzadi-mungwa kumaka menga;+9 mpi ndambu mosi na kati ya bandambu tatu ya bigangwa ya moyo* ya nzadi-mungwa fwaka,+ mpi ndambu mosi na kati ya bandambu tatu ya bamaswa dindaka.10 Wanzio ya tatu bulaka mpungi. Ebuna mbwetete ya nene yina ke pela bonso mwinda katukaka na zulu mpi bwaka; yo bwaka na ndambu mosi na kati ya bandambu tatu ya banzadi mpi na ba-nto ya masa.+11 Zina ya mbwetete yina Nti ya Bululu. Ebuna ndambu mosi na kati ya bandambu tatu ya masa kumaka ndudi, mpi bantu mingi fwaka sambu na masa yina, sambu yo kumaka bululu.+12 Wanzio ya iya bulaka mpungi. Yo bulaka+ ndambu mosi na kati ya bandambu tatu ya ntangu, ndambu mosi na kati ya bandambu tatu ya ngonda, mpi ndambu mosi na kati ya bandambu tatu ya bambwetete, sambu ndambu mosi na kati ya bandambu na yo tatu kukuma mpimpa+ mpi sambu ndambu mosi na kati ya bandambu tatu ya mwini kuvanda ve ti nsemo, mpi mutindu mosi sambu na mpimpa.13 Ebuna mono monaka, mpi mono waka ngo-zulu mosi ke pumbuka na kati-kati ya zulu, yo ke tuba na ndinga ya ngolo nde: “Mawa, mawa, mawa+ na bantu yina ke zingaka na ntoto, sambu na bampungi ya nkaka yina bawanzio tatu ke zola kubula!”+


text: 4 Yo yina, sambu beto kele ti kisalu yai sambu na mawa yina Nzambi wilaka beto, beto ke yambula ve.2 Kansi beto me losaka mambu ya nsoni, mambu ya kinsweki, mpi beto ke tambulaka ve na mayele ya mbi to kukatula ngolo ya ndinga ya Nzambi;+ kansi ntangu beto ke monisaka kieleka, beto ke kumaka mbandu ya mbote sambu na kansansa ya konso muntu na meso ya Nzambi.+3 Kana nsangu ya mbote yina beto ke zabisaka kele ya kufika, yo kele ya kufika na kati ya bantu yina ke fwa,4 na kati ya bantu yina nzambi ya ngidika yai ya bima*+ me fwaka meso ya mabanza ya bantu yina ke kwikilaka ve,+ sambu nsemo ya nsangu ya mbote ya nkembo ya Kristu, yina kele kifwani ya Nzambi,+ kukota ve.+5 Sambu beto ke samunaka ve mambu na beto mosi, kansi beto ke samunaka nde Yezu Kristu kele Mfumu mpi nde beto kele bampika na beno sambu na Yezu.6 Sambu Nzambi muntu tubaka nde: “Nsemo kusema na kati ya mpimpa,”+ mpi yandi pedisaka nsemo na bantima na beto sambu na kupesa yo nsemo+ ti nzayilu ya nkembo ya Nzambi na nsadisa ya luse ya Kristu.7 Kansi beto kele ti kimvwama yai+ na mabungu ya ntoto,+ sambu ngolo yina me luta ngolo ya bantu kuvanda ya Nzambi kansi ya beto ve.+8 Bo ke kamuna beto ngolo na mitindu yonso, kansi bo ke kanga beto ve tii na kiteso yina beto lenda nikana ve; beto ke zaba ve kima ya kusala, kansi beto me konda ve nzila ya kubasikila;*+9 bo ke monisa beto mpasi, kansi Nzambi me yambula beto ve;+ bo ke losa beto na ntoto, kansi bo ke fwa beto ve.+10 Ntangu yonso beto ke nata na nitu na beto bampasi ya lufwa yina Yezu kutanaka na yo,+ sambu luzingu ya Yezu kumonana mpi na nitu na beto.11 Sambu beto bantu yina kele na luzingu, beto ke mona ntangu yonso lufwa+ na meso sambu na Yezu, sambu luzingu ya Yezu kumonana mpi na nsuni na beto ya ke fwaka.12 Yo yina, lufwa ke sala na kati na beto, kansi luzingu na kati na beno.13 Ntangu yai, sambu beto kele ti lukwikilu ya mutindu mosi bonso yina bo me sonikaka nde: “Mono monisaka lukwikilu, yo yina mono tubaka”;+ beto mpi ke monisa lukwikilu, yo yina beto ke tubaka,14 sambu beto ke zaba nde Muntu yina futumunaka Yezu ta futumuna beto mpi ti Yezu mpi yandi ta nata beto ti beno+ na ntwala ya Yezu.15 Mambu yai yonso kele sambu na mambote na beno, sambu ntima ya mbote ya nene kukuma diaka mingi sambu bantu mingi ke pesa matondo na nkembo ya Nzambi.+16 Yo yina, beto ke yambula ve, ata muntu yina beto kele na nganda ke beba, kansi muntu yina beto kele na kati ke kuma ya mpa konso kilumbu.17 Sambu ata mpasi* ke zinga mingi ve mpi yo kele ve kizitu, yo ke basisila beto nkembo yina ke landa kaka kukuma nene* mpi yina kele ya mvula na mvula;+18 ntangu beto ke tula ve meso na beto na bima yina ke monanaka, kansi na bima yina ke monanaka ve.+ Sambu bima yina ke monanaka kele sambu na ntangu fioti, kansi bima yina ke monanaka ve kele ya mvula na mvula.